Sarajevsko-romanijski korpus Vojske Republike Srpske — Vikipedija, slobodna enciklopedija\n(preusmereno sa Сарајевско-романијски корпус)\nVojske Republike Srpske\nSarajevsko-romanijski korpus Vojske Republike Srpske (SRK VRS) je bio jedan od pet korpusa Vojske Republike Srpske. Komandant korpusa je bio Stanislav Galić. Sarajevsko-romanijski korpus Vojske Republike Srpske je osnovan odlukom Glavnog štaba (Generalštaba) VRS 22. maja 1992. godine. Sarajevsko-romanijski korpus je izgubilo zavisnosti od promjena u brojnosti vojnih snaga, imao najviše 18.000 boraca, dok je u proseku brojao oko 13.000 vojnika. Po formaciji, korpus je imao oko 15.000 boraca. Na području sarajevsko-romanijske regije Republike Srpske život je izgubilo 4.000 srpskih boraca. Republika Srpska obilježava Dan odbrane sarajevsko-romanijskog regiona u Otadžbinskom ratu 16. juna, kada je 1992. počela ofanziva Armije Republike BiH na Sarajevsko-romanijsku regiju Republike Srpske.\n1 Organizacija SRK VRS\n1.1 Brigade SRK VRS\n2 Druge jedinice SRK\n2.1 Prva sarajevska mehanizovana brigada\n2.2 Ilijaška brigada\n2.3 Jedinice SRK VRS\nOrganizacija SRK VRS[uredi]\nSarajevsko-romanijski korpus Vojske Republike Srpske je u svom stalnom sastavu imao od 10 do 13 brigada.\nBrigade SRK VRS[uredi]\nBrigade Sarajevsko-romanijskog korpusa Vojske Republike Srpske su tokom Odbrambeno-otadžbinskog rata izgubile preko 6.000 srpskih boraca i civilnih žrtava rata sa područja sarajevske regije. Dan brigada VRS sa područja bivših srpskih sarajevskih opština Ilijaša, Vogošće, Koševa, Ilidže, Rajlovca i Hadžića se zajedno obilježava 21. maja.\n1. sarajevska mehanizovana brigada (Lukavica)\n2. sarajevska laka pješadijska brigada (Vojkovići)\n3. sarajevska pješadijska brigada (osnovana u periodu 1993/1994 od Koševske, Rajlovačke i Vogošćanske brigade)\n4. Sarajevska laka pješadijska brigada (formirana od tri laka bataljona sa Pala, Prače i Jahorine)\n1. romanijska pješadijska brigada\n2. romanijska motorizovana brigada (od novembra 1992. u sastavu Drinskog korpusa VRS)\nKoševska laka brigada (od 1993/1994 u sastavu 3. sarajevske brigade)\nRajlovačka brigada (od 1993/1994 u sastavu 3. sarajevske brigade)\nVogošćanska brigada (od 1993/1994 u sastavu 3. sarajevske brigade)\nIlijaška pješadijska brigada\nIlidžanska pješadijska brigada\nIgmanska laka pješadijska brigada (Hadžići)\nRogatička brigada (od novembra 1992. u sastavu Drinskog korpusa VRS)\nDruge jedinice SRK[uredi]\n4. Izviđačko-diverzantski odred "Beli vukovi"\n4. Laki artiljerijski puk PV\nPrva sarajevska mehanizovana brigada[uredi]\nDan Prve sarajevske mehanizovane brigade se obilježava 20. maja kod Centralnog krsta Vojničkog groblja na Vracama.\nIlijaška brigada je tokom Odbrambeno-otadžbinskog rata izgubila više od 1.300 srpskih boraca, dok su njih 450 ostali ratni vojni invalidi.\nJedinice SRK VRS[uredi]\nČeta Petar Pandurević je osnovana prvom polovinom 1992. godine i brojala je oko 200 boraca. Četa je branila položaje na planini Trebević, ali je bila aktivna i na drugim ratištima širom Republike Srpske. Tokom Otadžbinskog rata je izgubila 36 boraca, a 18 su bili ranjeni.\n^ Bulatović, Ljiljana: Raport Komandantu. Beograd : Udruženje pisaca Poeta : Lj. Bulatović, 2010\n^ Radio televizija Republike Srpske: Reportaža: Odbrana Sarajevsko-romanijske regije 16. juni 2009. (na jeziku: srpski)\n^ Radio televizija Republike Srpske: Zvornik-Parastos poginulim borcima i civilima, 21.05.2011. (na jeziku: srpski)\n↑ 4,0 4,1 Radio televizija Republike Srpske: Zvornik-Parastos poginulim borcima i civilima, 21. 5. 2011. (na jeziku: srpski)\n^ Radio televizija Republike Srpske: RS-Sjećanje na stradale: Pomeni i parastosi u Jošanici, Zvorniku, Milićima, Sokocu, 21. 5. 2011. (na jeziku: srpski)\n^ Radio televizija Republike Srpske: Obilježen Dan Prve sarajevske mehanizovane brigade, 20. 5. 2011. (na jeziku: srpski)\n^ Radio televizija Republike Srpske: Parastos za borce čete Petar Pandurević, 8. 6. 2011. (na jeziku: srpski)\nRadio televizija Republike Srpske: Reportaža: Odbrana Sarajevsko-romanijske regije 16. juni 2009. (na jeziku: srpski)\nArmy of Republic of Srpska (na jeziku: engleski)\nVojničko spomen-groblje Mali Zejtinlik, Sokolac (na jeziku: srpski)\nDan odbrane sarajevsko-romanijske regije (na jeziku: srpski)\nBORS: Značajni datumi Vojske Republike Srpske (na jeziku: srpski)\nProjekat virtuelno groblje: Sarajevsko-romanijski korpus VRS (na jeziku: srpski)\nRadio televizija Republike Srpske: ZVORNIK-OBILjEŽENO 18. GODINA FORMIRANjA PET BRIGADA VOJSKE REPUBLIKE SRPSKE 5. 6. 2010. (na jeziku: srpski)\nRadio televizija Republike Srpske: Dan odbrane sarajevsko-romanijske regije Republike Srpske, 16. 6. 2011. (na jeziku: srpski)\nRadio televizija Republike Srpske: Reportaža: Odbrana Sarajevsko-romanijske regije, 16. 6. 2011. (na jeziku: srpski)\nPreuzeto iz „https://sr.wikipedia.org/w/index.php?title=Сарајевско-романијски_корпус_Војске_Републике_Српске&oldid=19584045“\nKorpusi Vojske Republike Srpske\nOva stranica je poslednji put uređena na datum 24. mart 2018. u 04:36 č.


Najbolje android aplikacije za sat i budilnik\nPodrazumevana aplikacija za sat na našim android telefonima ima samo osnovne funkcionalnosti. Ako želite da probate nešto više spremili smo spisak šest odličnih zamena.\nSat je aplikacija koju je razvio Google. Ima minimalistički interfejs. Omogućava da pratite vreme u više vremenskih zona, koristite tajmer ili štopericu. Nažalost, ne daje mogućnost da koristite sopstvene melodije za buđenje.\n2) Besplatni budilnik + tajmer\nOva aplikacija može svašta. Možete da podesite oblik alarma, da li je to rington, muzika, otvaranje neke treće aplikacija ili nasumično puštena pesma. Zatim način kako gasite alarm (rešavanje matematičkih problema je jedna od opcija), koliko dugo možete da ga odložite, koliko dugo će zvoniti i još dosta toga. A pored svega, aplikacija ima i tajmer i štopericu\nElegantno dizajnirana aplikacija koja omogućava da bilo koju melodiju sa telefona odaberete kao budilnik. Nudi mogućnost da alarm nema zvuk već samo vibraciju.\nNamenjen osobama koje se teško bude. Namestite da alarm ne može da se isključi dok ne rešite neki logički ili matematički zadatak. Istovremeno daje pregled vremenske prognoze.\n5) AlarmClock for me free\nUključite opciju da telefon zasvetli svaki put kada zazvoni alarm, kako bi ga lakše našli u mraku. Ima mnoštvo podešavanja, i nudi informacije o vremenu.\n6) Wakeup Alarm Clock Ringtones\nOva aplikacija nam se svidela jer nudi opuštajuće melodije za buđenje, na primer šum talasa, cvrkut ptica i slično. Odlično za umanjivanje stresa od naglog jutarnjeg buđenja.


Mali: Pet mirovnjaka UN-a ubijeno u oružanom napadu | TRT Srpski\nMali: Pet mirovnjaka...\nMali: Pet mirovnjaka UN-a ubijeno u oružanom napadu\nMisija Ujedinjenih nacija za stabilizaciju stanja u Maliju (MINUSMA) saopštila je da se napad dogodio u blizini grada Sevare u centralnom dijelu zemlje kada je naoružani napadač otvorio vatru na pripadnike međunarodnih mirovnih snaga iz Toga.\n30.05.2016 ~ 12.11.2020\nUjedinjene nacije (UN) saopštile su da je pet pripadnika mirovnih snaga UN ubijeno, a jedan je teže ranjen u napadu na konvoj u Maliju.\nMisija Ujedinjenih nacija za stabilizaciju stanja u Maliju (MINUSMA) saopštila je da se napad dogodio u blizini grada Sevare u centralnom dijelu zemlje kada je naoružani napadač otvorio vatru na pripadnike međunarodnih mirovnih snaga iz Togoa.\n"Generalni sekretar Ban Ki-moon s tugom posmatra posljednji napad na MINUSMA-u koji se dogodio 29. maja, kada se obilježava Međunarodni dan UN-ovih mirovnjaka, dan kada se muškarcima i ženama, koji s čašću, hrabrošću i predanošću služe pod zastavom UN-a, treba odati počast", navodi se u saopštenju UN-a.\nNapadi na malijske i međunarodne mirovnjake intenzivirani su u proteklim nedjeljama, naročito u sjevernoj regiji gdje se navodi da su terorističke grupe aktivne.\nOve godine, naoružani napadači napali su UN-ovu misiju više od deset puta kada je stradalo najmanje 23 mirovnjaka.\nTagovi: #Mali , #UN , #mirovnih snaga


Leksington održao koncert za pamćenje na gradskoj plaži u Zvorniku - Zvornicki.ba\nLeksington održao koncert za pamćenje na gradskoj plaži u Zvorniku\nZvorničani i publika iz drugih gradova, nekoliko hiljada njih, imali su još jednu ekstra žurku i dobar provod na gradskoj plaži u Zvorniku koji im je priredio „Leksington bend“. Bojan Vasković, pjevač ovog mega popularnog benda koji je u Zvornik dovelo „Zvorničko ljeto“, rekao je da im je čast i zadovoljstvo biti u Zvorniku i nastupati u okviru tradicionalne zvorničke manifestacije.\n„Koliko vidim, organizacija je sjajna, bina je jeko lijepa i sve čestitke na tome. Vidim da je publika sjajno raspoložena, osjeća se u vazduhu jako dobra atmosfera i takva će biti i zabava.“ „Leksington bend“ je, pored svojih pjesama, pjevao, kako su rekli, i neke dobre stare hitove dragih kolega.\nPoručili su da nastoje da ljudi sa koncerta sa osmjehom odu kući, a taj osmjeh publika u Zvorniku nije skidala sa lica ni tokom koncerta, a sa omiljenim bendom pjevali su i sve pjesme.\nBojan Vasković – Oduševio sve prisutne svojom vedrinom i jednostavnošću\nPjevač grupe Bojan Vasković ponovo je oduševio sve one koji su stupili u kontakt s njim prije početka i nakon završetka koncerta jer je sa iskrenim osmijehom sa svima koji su to željeli pravio fotografije i selfije. Mnogo pozitivne energije su mladi momci okupljeni u ovu pop grupu poslali svim prisutnim kojih je prema nekim procjenama bilo više od deset hiljada.\nKoncerti na gradskoj plaži nastavljaju se i večeras sa nastupom Zvorničanke Lejdi di, kao i sutra kada se očekuje i najveća posjeta prilikom nastupa Halida Bešlića.\nleksington bend u zvorniku


Tag / Zlata Petrović / Vesti online\nČola izbegava crne mačke\nNema osobe, pa ni među poznatim ličnostima, koje nisu u nekim situacijama sujeverne, mada mnogi to ne žele da priznaju. Ipak, ima i onih koji javno pričaju o amajlijama koje nose i za koje veruju...\nNeću da brukam decu sa mlađima\nGoca Božinovska (51) okrenula novi list u svom životu. Odlučila je da se definitivno odrekne poroka - alkohola i cigareta, iako decenijama nije mogla bez duvana, a volela je i da popije po koju...\nLjubavna veza pevačice Zlate Petrović (53) i Željka Rstića (45) bivšeg partnera Vesne Zmijanac, danima je glavna tema na estradi. Prepričava se kako je Zlata otela dečka koleginici (Vesna i...\n10+10 sa Zlatom Petrović\nEvrovizija: Izraelci ukrali Zlatinu pesmu "Mirišeš na nju"?\nFolk pevačica Zlata Petrović kaže da je izraelska pesma "Golden boy" sa Evrovizije 2015. godine zapravo ista kao njena "Mirišeš na nju". Šta vi mislite?\nZlata Petrović (53) važi za jednu od najfatalnijih žena na estradi. O njenom ljubavnom životu ispredaju se razne priče, a ona kaže da je za partnere uglavnom birala muzičare, dok je žestoki...\nOd mladosti mislim na penziju\nZa razliku od mnogih pevača i muzičara na estradi koji nemaju ni dana radnog staža, čak ni zdravstvenu knjižicu, Zlata Petrović (52) ima 34 godine radnog staža, pa bi uskoro mogla i u penziju.


Evropska unija | umitrovic.info\nArhive oznaka: Evropska unija\nBrojna su nerešena pitanja oko kojih se glože zemlje istočne i zapadne Evrope. Migrantska kriza, odnos prema Rusiji i Kini, porast uticaja populističkih i antisistemskih pokreta, pa čak i najavljeno buduće funkcionisanje EU u više brzina, ukazuju na sve ozbiljnije pukotine unutar Unije. Najnoviji kamen spoticanja predstavlja nacrt evropskog budžeta, koji za „istočne“ članice predviđa…\njun 14, 2018 u Svet.\nNeuspelo postrojavanje pravosuđa\nNakon što je vladajuća većina u oba doma poljskog parlamenta usvojila set zakona iz domena reforme pravosuđa, a kojima se sudstvo faktički stavlja pod kontrolu vlade, pritisak građana i EU urodio je plodom. Poljski predsednik Andžej Duda iznenađujuće je stavio veto na dva od tri kontroverzna zakona o pravosuđu Desetine hiljada demonstranata, sa transparentima i…\navgust 4, 2017 u Svet.


odlomci - Azra Magazin\nOdlomci romana “Konak suza” (IV): Dali su je trgovcu robljem, jer je bila lijepa i pametna\nPiše: Redakcija 16/01/2021\nProtkan historijskim događanjima, “Konak suza” roman je o ljubavi, razumijevanju i saosjećanju, ali i kobnim posljedicama koje životne greške nose sa sobom. Iako smješten u vrijeme slabljenja Osmanskog carstva, roman…\nOdlomci romana “Konak suza” (III): Žene su bile lijepe koliko i nemirno more\nPiše: Redakcija 09/01/2021\nOdlomci romana “Konak suza” (II): Majka se plašila oca više nego grmljavine\nPiše: Redakcija 02/01/2021\nEkskluzivni odlomci romana “Konak suza” (I): Trebala sam otići roditi vanbračno dijete\nPiše: M. K. 26/12/2020\nRoman o ljubavi, razumijevanju i saosjećanju Istanbul 1876. Sultan Abdul Hamid stupa na prijestolje. Sedamnaestogodišnjakinju majka šalje na Bujukadu, jedan od Prinčevskih otoka u Istanbulu, kako bi u tajnosti…\nOdlomci romana „Grad za djevojke“ (V): Osvojite knjigu o glamuru, seksu i avanturama\nPiše: Redakcija 20/12/2020\nIz pera Elizabeth Gilbert, autorice bestselera „Jedi, moli, voli“ i „Potpis na svim stvarima“, stiže romaneskna delicija “Grad za djevojke” o glamuru, seksu i avanturama, o mladoj ženi koja otkriva…\nOdlomci romana „Grad za djevojke“ (IV): Oduvijek sam bila lijepa, Angela\nPiše: Redakcija 13/12/2020\nIz pera Elizabeth Gilbert, autorice bestselera „Jedi, moli, voli“ i „Potpis na svim stvarima“, stiže romaneskna delicija “Grad za djevojke” o glamuru, seksu i avanturama, o mladoj…\nOdlomci romana „Grad za djevojke“ (IV): U New York su stigla i dva velika kofera\nIz pera Elizabeth Gilbert, autorice bestselera „Jedi, moli, voli“ i „Potpis na svim stvarima“, stiže romaneskna delicija “Grad za djevojke” o glamuru, seksu i avanturama, o mladoj ženi koja…\nOdlomci romana „Grad za djevojke“ (II): Kako je sve počelo\nPiše: Redakcija 28/11/2020\nOdlomci romana „Grad za djevojke“: Mogu joj reći šta je on bio meni\nPiše: M. K. 21/11/2020\nOdlomci romana „Zulejha otvara oči“ ruske književnice Guzelj Jahine (III): Umrijet ću uskoro?\nEKSKLUZIVNO PRENOSIMO Odlomci romana „Zulejha otvara oči“ ruske književnice Guzelj Jahine (III) Allahu, šta će se dogoditi ovaj put? Ona zažmiri i spusti u tren oznojeno čelo na…


Krema za negu kože oko očiju dobra je i za usne - Ženska TV\n11/03/2018 32 pregleda\nVeć vam je poznato da mnoge preparate za negu možete da koristite i u neke druge svrhe. Na primer, rumenilo može da zameni senku za oči, a krema za ruke (u maloj količini) gel za kosu.\nKrema za negu kože oko očiju će sigurno prijati vašim usnama, jer će ih hidrirati, pa će biti punije i lepše. Isto tako, na deo oko očiju možete da nanesete hranljivi balzam za usne bogat ši maslacem ili bademovim uljem.\nOvaj tretman možete da ostavite da deluje i preko noći, kao maska, a ujutru, kada se probudite, usne će vam biti mekše, punije i lepše. Ovaj trik koristite pre nanošenja ruža za usne, jer se tako bolje apsorbuje.\nInternet ’gura’ tinejdžerke u depresiju


FSS povukao logičan potez: Zvezda i Srbija ipak neće u isto vreme na teren - 30.03.2021, Sputnik Srbija\nFSS povukao logičan potez: Zvezda i Srbija ipak neće u isto vreme na teren\nLjubitelji fudbala i Crvene zvezde ipak neće biti na mukama, jer je meč kupa protiv IMT pomeren za dva sata ranije, kako ne bi bilo preklapanja sa kvalifikacionom... 30.03.2021, Sputnik Srbija\nfudbal, sport, fk crvena zvezda, srbija\n09:07 30.03.2021 (Osveženo: 14:22 13.07.2021)\n© Sputnik / Lola ĐorđevićBakljada na severnoj tribini stadiona Rajko Mitić\nLjubitelji fudbala i Crvene zvezde ipak neće biti na mukama, jer je meč kupa protiv IMT pomeren za dva sata ranije, kako ne bi bilo preklapanja sa kvalifikacionom utakmicom za Svetsko prvenstvo koje reprezentacija igra protiv Azerbejdžana od 18 časova.\nFudbaleri Crvene zvezde zbog obaveza na evropskoj sceni nisu odigrali meč četvrtine finala Kupa Srbije, a duel sa IMT tada je odložen za 30. mart u 18 sati.\nMeđutim, kako u ovom terminu reprezentacija Srbije igra svoj treći meč kvalifikacija za Svetsko prvenstvo protiv Azerbejdžana, Fudbalski savez Srbije odlučio je da zaostalu utakmicu Kupa između Crvene zvezde i „traktorista“ zakaže dva sata ranije, tako da će crveno-beli moći da odahnu i da uživaju u fudbalskom utorku.\nPodsetimo, u polufinale Kupa Srbije plasirali su se Partizan, Vojvodina i Radnik iz Surdulice, a mečevi su zakazani za 21. april.\n►U redu, lopta je prešla, ali — preko čega su Srbi sve prešli? /video/\n►Kralj video moćan Partizan za polufinale Kupa Srbije /foto, video/\n►Oglasio se sudija kojeg slavi Srbija – zbog Ronalda je napravio novu grešku!


Poslao: 05 Nov 2019 23:33\n1Ovo se svidja korisniku: drpece\nDobro,ako je vas prijatelj Voja takav strucnjak kakvim vi kazete onda verujem mada nije tesko biti fin,ali dobro nije svima nama komunikacija jaca strana.U svakom slucaju zelim vam da sa vasom novom puskom ispalite sto vise metaka i prenesete nam sto vise iskustva\nPoslao: 05 Nov 2019 23:46\n5Ovo se svidja korisnicima: pein, 187, milosairsoft, Bane san, nradukic\nHvala lepo, hoću. U sledećem snimku biće reportaže o preciznosti na 100 m, pa i na oko 600 metara ako Bog da da uspem nabaviti odgovarajuću municiju za tu svrhu. Do tada, pozdrav i živeli!\nPoslao: 08 Mar 2020 20:52\nPredstavljen modernizovani dragunov.\nPoslao: 14 Avg 2020 10:38\n3Ovo se svidja korisnicima: bojank, Krusarac, 5.56\nIspitivanje preciznosti moje Dragunov SVD, PPU Match na 600 i 100m, kao i PPU Soft Point (100m).\nPoslao: 14 Avg 2020 13:34\nVrhunski,svaka cast druze.\nCini mi se da je zrno ruske snajperske municije tesko 9,9g ali mozda gresim,nisam siguran.Ocigledno je da sa ovom ppu match municijom izuzetne grupe pravi.Polu-automatska puska koja pravi grupe kao neka repetirka za takmicenja, nemam reci koliko je svd dobro oruzje.\nPosle ovoliko decenija od kada je nastala ovo je, slobodan sam da kazem, i dan danas jedna od najboljih odelenjskih snajperskih pusaka ikada napravljenih.Jako nisku siluetu ima,tanka,laka...pogodna za pucanje u svim mogucim stavovima jednom recju izuzetno oruzje.\nCivilne verzije „tigr“ su nista manje kvalitetne osim jedne stvari, cev na vojnom svd je je tretiran nekom elektro(zaboravio sam tacno) unutrasnjom zavrsnicom pa je cev dvostruko dugotrajnija od civilne, kod dobrog odrzavanja bez problema 10,000 metaka.\nKad se citaju starija ruska „uputstva“ za svd norma je bila nesto oko 8cm iz pet metaka, medjutim kako je tehnologija proizvodje municije napredovala tako se primetilo da je puska sposobna za jako uske grupe pogodaka bez ikakvih promena na oruzju,sto si i ti sam pokazao ovim pucanjem.\nSa dobrom optikom svd je puska za sva vremena.\nPoslao: 14 Avg 2020 14:21\n6Ovo se svidja korisnicima: Mercury, kuntalo, Krusarac, Shomy, miodrag, drpece\nSve je to super, ali municija koju Rusi koriste u istoj nije ni da prismrdi PPU. U Rusiji se zadnjih 10ak godina pojavila municija koja moze da iskoristi sav potencijal SVD, ali je ista prilicno ogranicene primene a redovna vojska (ne specosi i padosi) koristi i dalje sovjetsko nasledje. Tako da potencijal puske nazalost nema veze sa prakticnom preciznoscu u vojnoj sluzbi...\nSovjetski zahtev preciznosti za SVD je bio:\n40 metaka (4 okvira koja idu uz pusku), gadja sa serijama od 4 komada (10 serija), 5 sekundi pauze izmedju hitaca, 30 sekundi pauze izmedju serija.\nNa 100m 3/4 metka u svakoj seriji moraju da budu u krugu precnika 10cm.\nSto se tice profila, Dragunov je vise povukao od "klasicnih" snajperki, pisao sam (i ne samo ja) o sukobu "skola" kada se uvodila M76 kod nas. Klasicna skola (bez pistoljskog rukohvata) sa americkom M21, francuska (kundak u liniji sa cevi, pistoljski rukohvat) - FR-G2 i FR-F1 i sovjetska (kundak sa integrisanim pistoljskim rukohvatom) - SVD.\nPobedila je francuska koncepcija, kao najbolji kompromis za gadjanje iz raznih polozaja. Sovjetska i klasicna su imale prednost u lezecem polozaju, ali su bile losije u svim ostalim pogotovo u "gadjanju iz loseg polozaja".\nPoslao: 14 Avg 2020 14:43\nNapisano: 14 Avg 2020 14:23\nIzbrisao sam post jer sam na brzinu procitao tvoj pa nisam sve lepo obradio u mozgu...deca mi skacu po glavi.\nDopuna: 14 Avg 2020 14:43\nSlazem se sa tobom pistoljski rukohvat ima svojih prednosti i meni licno vise odgovara kad u ramenu stavim M76.Mana je sto kundak na M76 nema povisenu obrazinu a svd je ima.Na tim ispitivanjma koje je tada radila JNA grupe pogodaka su bile skoro pa identicne svd-m76 s‘tim sto je svd pravio grupe koje su vise bile vertikalno razvucene sto ima svojih prednosti pri gadjanju.\nKako god vreme i praksa kao i napredak u proizvodnji municije je pokazao da je svd daleko preciznije oruzje, mozda ne zbog same konstrukcije koliko zbog izbora municije koji za m76 gotovo da ne postoji.\nNajveca razlika je u samom kvalitetu cevi koja je kod m76 jako losa i drzi negde do 2000 metaka i pored svog moguceg redovnog ciscenja.U svom zivotu sam imao prilike da pucam sa sest razlicitih M76 ni jedna ali ni jedna nije mogla ni priblizno ovakve grupe da pravi.Jedino sam slusao price da je nekom nekad zapala jako precizna M76 u ruke ali ja to nikada video nisam.Znas i sam da kao i sve sto je izlazilo iz zastave izlazilo je sa ogromnim razlikama od primerka do primerka sto sa svd nikako nije slucaj.\nI dalje ostajem pri svom misljenju da je svd i dan danas vrhunska puska za posao za koji je namenjena kada se uzme u obzir njena cena,robusnost,jednostavnost i preciznost.\nPoslao: 14 Avg 2020 14:49\nKrusarac ::... Jedino sam slusao price da je nekom nekad zapala jako precizna M76 u ruke ali ja to nikada video nisam...\nEvo slike jedne solidne grupe na 300 m\nPoslao: 14 Avg 2020 15:48\nKrusarac ::Jedino sam slusao price da je nekom nekad zapala jako precizna M76 u ruke ali ja to nikada video nisam.\nJa sam imao tu sreću da dobijem potpuno nov i dobar M76. Davno je bilo, ne sećam se kolike su tačno bile grupe na kojoj daljini ali bile su drastično bolje od zahtevanog. Ono što još uvek dobro pamtim jeste moja fascinacija činjenicom da su mi grupe bile bukvalno identičnog rasporeda kao u tehničkoj knjižici (ili kako se već zove). Baš kao što si rekao, blago rastegnute po horizontali.\nValjda odatle moj blagonaklon odnos prema M76.\nNisam nikada gađao sa SVD ali, ovako "iz ruke" i krajnje subjektivno, bolji mi je bio osećaj pištoljskog rukohvata na m76. Ali kundak sa povišenom obrazinom čini SVD zgodnijim. I još jedan čudan utisak na SVD, "prednja" ruka mi je nekako sama išla unazad, u hvat bliže okviru nego kod M76. Ne znam zašto.\nPoslao: 14 Avg 2020 16:09\nUz M76 je originalno trebala da ide i kozna obrazina sa "jastukom" koja se montira na kundak. Zasto nije... djavo ce ga znati.\nOvaj topic je pregledan 62918 puta\nUkupno su 776 korisnika na forumu :: 49 registrovanih, 10 sakrivenih i 717 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: 8u47, _commandos_, A.R.Chafee.Jr., babaroga, bankulen, beowl, bojankrstc, BRATORIII, bufanje, Dr.Strangelove, dragoljub11987, Drug pukovnik, dule10savic, flash12, Fog of War, FOX, Georgius, Groucho, indja, johny, kaptain, Kinkou, kovinacc, Krusarac, kybonacci, Lazarus, laze, Lep1na, madza, Mihajlo, Mlav, mnn2, nadjas_515, nenad81, ofbeyond, Panter, Rakenica, raskoljnikov, royst33, sabros, Sale.S, Skijavoneska, snop, ss10, Tanatos, Trpe Grozni, uruk, Vlad000, Vlada1389


Optužbe | Headliner\nKao što se najavljivalo, federalni sudija u SAD odbacio je u četvrtak sve tvrdnje jednog od dvojice muškaraca koji su tužili glumca Kevina Spejsija za navodno seksualno uznemiravanje tokom osamdesetih godina prošlog veka, pošto je on odbio da javno otkrije svoj identitet. Odluka sudije Luisa Kaplana usledila je pošto su …\nJoš jedna žena optužila je Merilina Mensona za seksualno zlostavljanje, samo nekoliko nedelja pošto je glumica Evan Rejčel Vud otkrila da je muzičar zlostavljao toekom njihove veze. 1. februara ove godine Evan Rejčel Vud i još nekoliko drugih žena optužile su Mensona za seksualno zlostavljanje i manipulisanje. Muzičar je porekao …\nDita von Tiz brani Mensona: Nije me zlostavljao, razveli smo se jer me varao i drogirao se…\nNedavno je glumica Evan Rejčel Vud za zlostavljanje optužila bivšeg partnera Merilina Mensona. Sada se oglasila i njegova bivša supruga, manekenka Dita von Tiz. “Za sve koji su zabrinuti za mene – cenim vašu ljubaznost. Morate da znate kako se detalji koji su izašli u javnost ne poklapaju sa mojim …


Mučki ga ubili, a sada ga svojataju! SREM je ponosan na ovog umetnika!\nOvo je najveći srpski slikar 20. veka Sava Šumanović, koji je posle zverskog mučenja na današnji dan 1942. godine ubijen od strane hrvatskih ustaša u Sremskoj Mitrovici.\nNećete se iznenaditi kad vam saopštimo da se u pojedinim katalozima hrvatskog slikarstva danas—uprkos svom srpskom imenu i njegovom ubistvu—nalazi i ime Save Šumanovića među hrvatskim velikanima.\nRođen je 22. januara 1896. u Vinkovcima od oca šumarskog inženjera Milutina i majke Perside Tubić. Kada je imao četiri godine porodica se preselila u Šid. Gimnaziju pohađa u Zemunu, gde počinje da se interesuje za umetnost. Kasnije će se usprotiviti očevoj želji da postane advokat i 1914. u Zagrebu upisati Višu školu za umjetnost i obrt. Ovu školu završava sa najboljim ocenama 1918. Tada počinje da javno izlaže svoja dela.\n1920. Sava je otišao u Pariz i iznajmio atelje na Monparnasu. Učitelj mu je bio Andre Lot, istaknuti likovni pedagog pravca analitičkog kubizma. U Parizu se družio sa Rastkom Petrovićem, Modiljanijem, Maks Žakobom i drugim umetnicima. Uticaji kubizma su vidljivi u ovoj ali i u kasnijim fazama slikarevog rada. Može se opravdano reći da je ovaj slikarski jezik Sava Šumanović doneo u Srbiju i da njegova dela ostaju najreprezentativniji primer domaćeg kubističkog slikarstva.\nNarednih godina živi i slika u Zagrebu. Javnost i kritika ne prihvataju njegova dela, pa se iz protesta potpisuje francuskom transkripcijom na slikama. Godine 1924. piše studije “Slikar o slikarstvu“ i ”Zašto volim Pusenovo slikarstvo“, dela koja su polazište za razumevanje njegove estetike. Ponovo boravi u Parizu 1925, gde prihvata uticaje Matisovog slikarstva.\nGodine 1927. Sava Šumanović je naslikao “Doručak na travi“ koji je naišao na odlične kritike u Francuskoj. Nešto kasnije je za 7 dana i noći intenzivnog rada naslikao sliku “Pijana lađa“ koju je izložio na salonu nezavisnih. Inspiracija za sliku je bila istoimena pesma Artura Remboa koja je do njega došla preko Rastka Petrovića koji mu ju je recitovao. Druga inspiracija je bila slika Teodor Žerikoa “Splav Meduza“. Kritičari su ovo delo dočekali sa podeljenim kritikama, a Sava je iscrpljen radom teško podneo one negativne.\nVraća se u Šid 1928, umoran od teških uslova života, rada i loših kritika. U Šidu slika sremske pejzaže.\nNjegovu samostalnu izložbu u Beogradu kritičari su veoma pozitivno ocenili. Novac od prodaje slika omogućio mu je da ponovo ode u Pariz. Tu nastaju značajne slike: “Luksemburški park“, “Crveni ćilim“, “Most na Seni“. Ova dela karakteriše poetski realizam i umereni koloristički ekspresionizam.\nPo povratku u Šid, 1930, slika sremske pejzaže i aktove. Tri godine radi na ciklusu velikih platana “Šiđanke“, a kasnije na ciklusu “Beračice“, posvećenom berbi grožđa.\nNa Veliku Gospojinu, 28. avgusta 1942. godine, najznamenitijeg srpskog slikara Savu Šuđanovića su, zajedno sa još 150 znamenitih Srba iz Šida, oko 6 sati ujutru, uhapsile hrvatske ustaše i odvele u “Hrvatsku Mitrovicu” (ovaj naziv su Hrvati koristili za Sremsku Mitrovicu tokom okupacije za vreme NDH). Svi šidski Srbi su posle teških mučenja i prebijanja streljani, 30. avgusta, nakon čega su bačeni u zajedničku masovnu grobnicu.\nSrbi, kao što ne damo Hrvatima Teslu, jer bi isto ovako završio da je ostao u rodnoj Lici, tako ne smemo da damo ni našeg genijalnog slikara Savu!\n(Facebook: Istorija Srba)\nPrevious articleUhapšen vozač koji je usmrtio pešaka na putu kod Subotice\nNext articlePožar izbio u kući u Petrovaradinu; nema povređenih


KRAJ KVALIFIKACIJA: BiH savladala Lihtenštajn, šansu za EP tražiće u baražu - Opcija\nKRAJ KVALIFIKACIJA: BiH savladala Lihtenštajn, šansu za EP tražiće u baražu\n18-11-2019 Fudbal, Pocetna, Sport\nBiH je u prvom dijelu imala jalovu terensku inicijativu sve do finiša kada su stvorili dvije prave šanse. Istina, stvorili su dobru priliku na startu, ali je akcija prekinuta zbog nedozvoljene pozicije. Zatim je pokušao Izet Hajrović sa 20 metara ali je Buhel odbranio. Golman domaćeg tima je zatim zaustavio pokušaj Duljevića, u 25. minuti je pokušaj nakon kornera završio pored gola.


Sarajevska pop-rock škola: Izlazi Bijelo Dugme (3) | Rockomotiva\nPočetna Starinarnica Feljton Sarajevska pop-rock škola: Izlazi Bijelo Dugme (3)\nSarajevska pop-rock škola: Izlazi Bijelo Dugme (3)\nSarajevska pop-rock scena doživljava punu afirmaciju i postaje centar zbivanja drugom polovinom sedamdesetih godina, izlaskom na scenu naše najveće i najuspješnije rock grupe Bijelo dugme. Pojavom ove grupe sarajevska pop-rock scena dobiva i novi muzički izraz koji sadrži jednu uspješnu mješavinu folk i rock muzike. Za rane radove Bijelog dugmeta, kao i njihove prve albume, muzički kritičari koriste termine pastirski rock, sevdah rock (spoj sevdaha i rocka). Njihov mega hit Tako ti je mala moja kad ljubi Bosanac, s drugog albuma Šta bi dao da si na mom mjestu, stječe veliki broj sljedbenika u svojim pjesmama s dodacima pozajmljenim iz džeza, bluza, rocka, pa čak i klasične muzike.\nIdejni tvorac i vođa naše najveće rock grupe Goran Bregović karijeru je započeo u sarajevskim grupama Izohipse i Beštije, da bi prva značajnija muzička iskustva stjecao s Kodeksima, a prvi put autorski oglasio u grupi Jutro, nakon koje osniva Bijelo dugme. Tokom višegodišnje burne karijere grupa je imala više personalnih izmjena, ali najznačajnije uspjehe je postigla u postavi: Goran Bregović, Željko Bebek, Zoran Redžić, Ipe Ivandić, Vlado Pravdić i Laza Ristovski.\nNajveću krizu grupa je imala 1984. godine, kada ju je u aprilu napustio pjevač Željko Bebek. Na njegovo mjesto dolazi Mladen Vojičić Tifa, da bi ga nešto poslije zamijenio Alen Islamović. O Bijelom dugmetu pisani su feljtoni, u polemikama za i protiv ukrštala su se najpoznatija novinarska pera, bili su predmet diskusija mnogih političkih foruma, imali su problema i sa zakonom. O svemu tome pisane su knjige, a Bregovićeva izuzetna kameleonska sposobnost prilagođavanja i reagiranja na impulse savremene rock scene omogućuje mu da uspješno prebrodi sve rockerske oluje i bure na svom višegodišnjem putu i uđe u legendu kao tvorac, autor i kompozitor naše najveće, najuspješnije i najpopularnije grupe koja je djelovala na podneblju bivše SFRJ, predstavljajući sarajevsku rock scenu u njenom najboljem izdanju.\nU periodu slavnog pohoda Bijelog dugmeta u drugoj polovini ’70-ih godina sarajevsku pop-rock scenu sa manje i više uspjeha predstavljaju i grupe Teška industrija, Cod, Rezonansa, Vozdra, koje iza sebe ostavljaju nekoliko vrijednih ostvarenja. Kao kantautor posebno se izdvaja i Jadranka Stojaković.\nVoodoo Popeye – Leto Je\nŠpancirfest: Od Gatuza do Josipe


LUDILO I IZAZIVANJE SVETSKE KATASTROFE: AMERIKANCI, BRITANCI I FRANCUZI NAPALI SIRIJU, CEKA SE ODGOVOR RUSIJE! – NovostiDana.rs\nIZ MINUTA U MINUT …\nKako bi prikrili probleme u svojim zemljama i odvukli paznju javnog mnjenja, Donald Tramp, Emanuel Makron i Tereza Mej resili su da zrtvuju svetski mir.\nBez odluke UN, protivpravno, kao i kod bombardovanja Srbije 1999. godine napali su Siriju.\nCilj im je da prikriju nezadovoljstvo i studentske demonstracije u Francuskoj, prebijanje studenata na Sorboni, da pokusaju da povrate rejting Trampa koji je na sramnom nivou i da prikriju probleme Tereze Mej i Britanije koja je izasla iz EU bez vizije sta i kako dalje.\nOvako uzdrmani “lideri“, dodatno uzrujani liderstvom Putina u Rusiji i Sija u Kini pokusavaju da izazovu svetsku katastrofu kakvu smo vec gledali 1914. i 1941. godine.\nU vazdušnim napadima SAD, Velike Britanije i Francuske na Siriju pogodjene tri lokacije.\nSjedinjene Američke Države, Velika Britanija i Francuska pokrenule su noćas vazdušne napade na ciljeve u Siriji, a u Damsku je dejstvovala prvotivvazdušna odbrana, javljaju svetske agencije.\nU napadu kod Homsa povredjena su tri civila, javili su sirijski državni mediji.\nPentagon je saopštio da su u noćašnjoj rundi napada pogodjene tri lokacije koje imaju veze sa proizvodnjom hemijskog oružja.\nRuski ambasador u SAD poručio je da napad neće ostati bez posledica.\n22.25. Sirijska vojska je objavila da je predgrađe Damaska Istočna Guta „u potpunosti oslobođena“ pošto je poslednja grupa pobunjenika napustila grad Dumu.\nPortparol Ali Majhub je naveo da specijalne jedinice čiste ulice i trgove Dume od mina i eksploziva koje su pobunjenici postavili.\nDuma je najveći grad u Istočnoj Guti i njeno oslobađanje je najveća pobeda za sirijsku vojsku od početka rata pre sedam godina.\nU saopštenju se navodi da su otkrivene fabrike oružja, skladišta oružja, tuneli i skladišta hrane.\nTakođe, navedeno je i da vojska priprema Istočnu Gutu za povratak desetina hiljada ljudi raseljenih tokom dvomesečne ofanzive vladinih snaga na to područje.\n22.18 Anzur: Hemijsko oružje samo izgovor Zapada za napad\n21.20 – Sirijska državna televizija je prenela uživo snimke višesatnog uličnog slavlja, tokom kog su ljudi igrali i uzvikivali slogane podrške „istrajnosti“ vlade posle zajedničkih vazdušnih udara SAD, Velike Britanije i Francuske.\n21.01 – Protest u Atini zbog napada na Siriju\n20.50 – Predstavnik Sirije: Pročitajte povelju UN\nSirijski ambasador u Ujedinjenim nacijama, Bašar al Džafari, izjavio je da vojna akcija koja je pokrenuta preko noći neće sprečiti tu zemlju da postigne cilj i pobedi teroriste.\nOn je rekao da je „plan akcije“ koje su izvršili SAD, Francuska i Velika Britanija „vrlo čudan“ i tražio one koje učestvuju da „zaustave agresiju“.\n19.36 – Savet bezbednosti UN odbacio rezoluciju Rusije o Siriji\nSavet bezbednosti UN odbacio je rezoluciju Rusije kojom bi se osudila „agresija“ Sjedinjenih Američkih država i njenih saveznika protiv Sirije, javio je AP.\n19.20 – Patrijarh Kirili i Papa razgovarali o Siriji\nPatrijarh moskovski i cele Rusije Kiril telefonom je razgovarao sa papa Franjom o vojnim udarima na Siriju koje su tokom noći izvršili SAD, Britanija i Francuska.\n„Razgovarali smo o tome znajući da hrišćani ne mogu stajati po strani i gledati dešavanja u Siriji. Bio je to značajan mirnodposki dijalog“, rekao je ruski patrijarh.\n18.35 – Zapadni udari na Siriju „nude terorizmu mogućnost da se razvije nakon što je uništen u Iraku i najvećim delom potisnut u Siriji“, saopštilo je iračko ministarstvo spoljnih poslova.\n17.37 – Dim iznad Damaska i deset sati nakon napada\n17.29 – Ruski ambasador pri UN Vasilij Nebenzija optužio je SAD da podrivaju autoritet Saveta bezbednosti UN, navodeći da se radi o politici neokolonijalizna i optužio je Vašington da krši međunarodno pravo.\n„To je huliganizam u međunarodnim odnosima“, ocenio je ruski diplomatai dodao da SAD nosi veliku odgovornost za ratove u Jugoslaviji, Libiji i drugim zemljama.\n17.18 -Zagreb podržao vazdušne napade u Siriji\nHrvatsko Ministarstvo spoljnih poslova podržalo je vazdušne napade SAD, Velike Britanije i Francuske u Siriji i najoštrije osudilo „upotrebu hemijskog oružja u gradu Dumi“.\n„Hrvatska podržava partnere i saveznike u naporima sprečavanja svakog daljeg korištenja hemijskog oružja u Siriji i zaštite civilnog stanovništva“, navodi se u saopštenju hrvatskog MIP-a.\n16:55 – Pentagon: Broj ruskih trolova za 24 sata porasta za 2.000%, šire laži o obaranju raketa\nGlavna portparolka Pentagona Dejna Vajt rekla je da je za 24 časa porastao broj ruskih „trolova“ za 2.000 odsto, dodajući da je već započela ruska „kampanja dezinformacija“, nakon sinoćnjeg napada na Siriju.\nMinistarstvo spoljnih poslova Rusije tvrdi da je napad pokušaj da se spreči istraga o navodnom hemijskom napadu na sirijsku Dumu, prenosi AP.\n16:18 – Lavrov: Nelegitimna i neprihvatljiva akcija\n– Razgovaraće se o tome kako zapadni partneri objašnjavaju svoje potpuno nelegitimne i neprihvatljive akcije. Američki predsednik, britanska premijerka i predsednik Francuske tvrdili su da poseduju nepobitne dokaze da je hemijsko oružje, pre svega, korišćeno u Dumi, a na drugom mestu, da je to uradio niko drugi do (predsednik Sirije) Bašar al Asad – rekao je šef ruske diplomatije Sergej Lavrov na 26. sednici skupštine Saveta za spoljnu i odbambenu politiku.\n16:12 – Sirijski premijer: Slavićemo 14. april zbog obaranja američkih raketa\nSirija će današnji dan proslavljati zbog činjenice da je oborila većinu projektila koju su ispalile Amerika i njeni saveznici, rekao je danas sirijski premijer Imad Hamis na sastanku sa delegacijom ruske Dume.\n15:53 – Tri razloga zbog kojih se Putin ne povlači iz Sirije\n14.20. Sirijski predsednik Bašar al Asad izjavio je danas da napad koji su predvodile SAD pojačava rešenost da se nastavi „borba i slamanje terorizma u svakom deliću nacije“.\nRohani je Asadu preneo da će Iran nastaviti da bude uz Siriju, „izražavajući uverenje da ta agresija neće oslabiti rešenost sirijskog naroda u ratu protiv terorizma“.\n„Jutro otpora“, potpis je koji prati kratki video zapis, distribuiran na Telegram fidu sirijskog predsedništva.\n13.24. Francuski ministar spoljnih poslova Žan-Iv Le Drian izjavio je danas da su mogući novi vazdušni napadi u Siriji ako Damask upotrebi hemijsko naoružanje.\nŠef francuske diplomatije rekao je za televiziju BFM da su novi napadi u planu ukoliko Sirija predje „crvenu liniju“, odnosno upotrebi hemijsko oružje.\n„Mislim da će naučiti lekciju“, dodao je on.\nLe Drijan je rekao da predstojeća poseta francuskog predsednika Emanuela Makrona Rusiji „nije dovedena u pitanje“.\nSAD, Francuska i Velika Britanija sprovele su noćas vazdušne napade u Siriji posle nedavnog napada u Dumi u kojem su, kako tvrde zapadne zemlje, sirijske snage koristile hemijsko oružje.\n09.51. SAD i njihovi saveznici napali su vojne i civilne objekte u Sirije kršeći povelju UN i međunarodno pravo, bez sankcija Saveta bezbednosti, izjavio je ruski predsednik Vladimir Putin.\n„Rusija najoštrije osuđuje napad na Siriju, u zemlji u kojoj ruski vojnici pomažu vlastima da se izbore sa terorizmom“, istakao je Putin.\n09:49. – Francuska želi „odmah“ da radi na nastavku političkog procesa rešavanja sirijske krize, izjavio je šef francuske diplomatije Žan-Iv Le Drian.\n„Plan o izlasku iz krize treba da bude pronađen i to sa političkim rešenjem. Spremni smo da sada radimo sa svim zemljama koje mogu da doprinesu tom rešenju“, rekao je Le Drian.\n09.34. Belorusija osudjuje napad na Siriju\nKako se navodi, situacija u regionu se polako ali sigurno pretvara u međudržavni oružani konflikt.\n9.33 – Rusija: Sirija je oborila 12 raketa\nRuska vojska saopštila je da su sirijski sistemi vazdušne odbrane oborili svih 12 raketa koje su gađale sirijsku vazdušnu bazu u Dumairu, istočno od Damaska.\nMinistarstvo odbrane Rusije je navelo da su američki, britanski i francuski avioni i brodovi ispalili ukupno više od 100 krstarećih i raketa vazduh-zemlja, javio je AP. Rusko ministarstvo nije navelo ukupan broj raketa koji su presrele sirijske snage.\n9. 28 – Američki ministar obrane Džim Matis i američki general Džosef Danford objavili su da su napadi u Siriji izvršeni na tri postrojenja.\nNapadnuti su Istraživački centar za hemijsko oružje u blizini Damaska, skladište hemijskog oružja u blizini Homsa i još jedno skladište hemijskog oružja, kao i važno komandno mesto kod Homsa. On je istakao da se radi o „jednokratnom napadu“.\n9.26 – Direktor vladine Kancelarije za Kosovo i Metohiju Marko Đurić izjavio je da situacija u Siriji dokazuje i koliko je važno očuvati mir i stabilnost na Balkanu.\n„U trenutku kada imamo previranja globalnih razmera, naša obaveza i naša odgovornost je da se fokusiramo na očuvanje mira i stabilnosti u našem regionu, da nikome i ničim ne dajemo povoda da nepotrebnu privlačimo pažnju na naše probleme tako da se oni pogoršavaju“, rekao je Đurić za RTS.\n9.15 – Britanska premijerka Tereza Mej izjavila je da „nema alternative za upotrebu sile kako bi se sprečila ponovna upotreba hemijskog oružja od strane sirijskog režima“.\n„Ovo je mešanje u civilni rat i nije u vezi sa menjanjem režima. Ovo je ograničen i targetiran napad koji ne podstiče nove tenzije u regionu i koji čini sve da spreči civilne žrtve“, rekla je Mej.\n9.14 – „Napadi neće biti ponovljeni“\nSAD tvrdi da su svi projektili bili precizno usmereni, da su neki preusmereni, da nema žrtava, već samo povređenih i da materijalnan šteta nije velika, preneo je CNN. Američki zvnaičnici ističu i da napadi za sada neće biti ponovljeni.\nSirija tvrdi da je više američkih raketa oboreno sistemima „BUK“ i „Kvadrat“.\n9.09 – Rusije će tražiti hitnu sednicu Saveta bezbednosti UN\nZamenik predsedavajućeg Komiteta za spoljne poslove ruske Dume Vladimir Džabarov rekao je danas da će Rusija, najverovatnije, zatražiti održavanje sastanka Saveta bezbednosti UN radi razgovora o raketnim udarima SAD, Velike Britanije i Francuske na Siriju, javili su ruski mediji.\n– Trenutno je u toku analiza situacije. Rusija će zahtevati sastanak Saveta bezbednosti – istakao je Džabarov, prenose „RIA Novosti“.\n09.08 – Iran preti: Snosićete odgovornost za posledice\n09.07 – Generalni sekretar UN pozvao na uzdržanost\nGeneralni sekretar Ujedinjenh nacija Antonio Gutereš saopštio je danas da pomno pravi izveštaje u vezi sa vazdušnim napadima na Siriju, istakavši da su zemlje dužne da deluju u okviru smernica Povelje UN i „međunarodnog prava generalno“.\n9.06 – Sirijska vlada saopštila je da je evakuisala sve vojne baze uoči vazdušnih napada i sada procenjuje štetu.\nNeimenovani zvaničnik rekao je za Rojters: „Na udare nas je upozorila Rusija… sve vojne baze su evakuisane pre nekoliko dana“. On je naveo i da je oko „30 projektila ispaljeno u napadu i da je oko trećina njih oborena“.\n9.01 – Na ulicama Damaska izbili su protesti zbog napada stranih sila.\nGrađani nose sirijske zastave, prenosi Rojters.\n8.36. – Izvor iz sirijskog ministarstva spoljnih poslova izjavio je da je napad zapadnih sila „brutalna, varvarska agresija“.\nSlužbena novinska agencija Sana navela je da je taj izvor iz ministarstva rekao da je cilj napada bio da se spreči istraga Organizacije za prevenciju hemijskog oružja (OPCV) o slučaju napada hemijskim oružjem u Dumi prošle subote.\nIzvor iz ministarstva rekao je da su štrajkovi bili usmereni na „sprečavanje rada misije i utvrđivanja istine“.\n8.28 – Na Tviter nalogu sirijskog predsednika objavljen je kratak video na kojem Bašar al-Asad ulazi u svoju kancelariju u devet sati po lokalnom vremenu sa naslovom: „Jutro odlučnosti“.\n8.25 – „Važan signal Iranu, Siriji i Hezbolahu“\nNapadi izvedeni na Siriju predstavljaju „važan signal“ Iranu, Siriji i libanskoj ekstremističkoj grupi Hezbolahu, izjavio je danas visoki ministar u izraelskoj vladi.\n8.12 – Rusko ministarstvo odbrane navelo je da je sirijska vojska koristila decenijama stare odbrambene sisteme kako bi presrela projektile SAD i njenih saveznika.\n7.46 – „100 napada u jednom udaru“\n7.42 – „Rusi su upozoreni pre napada“\nFrancuski ministar spoljnih poslova Žan Iv le Drijan rekao je da napad u Siriji nije usmeren protiv sirijskih saveznika, i da su Rusi upozoreni pre intervencije.\nPentagon saopštava da su pogođene tri lokacije koje imaju veze sa proizvodnjom hemijskog oružja. Amerikanci su koristili krstareće rakete „tomahavk“.\nTramp je rekao da je u sirijskom gradu Dumi izvršen napad hemijskim oružjem i da ga nije izveo čovek već „čudovište“. Kritikovao je Rusiju i Iran zbog podrške sirijskom režimu i predsedniku Bašaru el Asadu.\n– Dve hiljade trinaeste predsednik Putin je obećao svetu da će garantovati eliminaciju hemijskog oružja Sirije. Asadov nedavni napad, i današnji odgovor, direktan su rezultat neispunjenog obećanja Rusije. Rusija mora da odluči da li će nastaviti tim mračnim putem, ili će se pridružiti civilizovanim nacijama kao snaga stabilnosti i mira. Nadam se da ćemo se jednog dana složiti sa Rusijom, možda čak i Iranom – a možda i ne – rekao je Putin.\nOdmah posle Trampovog govora, oko tri sata posle ponoći, u Damasku su se oglasile sirene koje oglašavaju početak vazdušne opasnosti, a nedugo zatim su se čule i prve detonacije. Agencije su javile da je u sirijskoj prestonici pogođen naučni centar koji se u poslednje vreme često povezivao sa razvojem hemijskog naoružanja, prenosi RTS.\nBi-Bi-Si. Britanci su koristili avione „tajfun“.\nOglasio se i francuski predsednik Emanuel Makron koji je rekao da je naredio napade zato što su desetine muškaraca, žena i dece „masakrirani hemijskim oružjem“.\n„Crvena linija je pređena“, poručio je Makron.\nPovezanohronika, NOVOSTI DANA, novostidana.rs, regioni, Sirija


Oštar pad: Dolar na najnižem nivou od 1995. - Sputnjik Srbija\n10:13 02.04.2021 Preuzmite kraći link\nUdeo dolara u svetskim deviznim rezervama pao je na 59 posto u četvrtom kvartalu sa 60,5 procenata u trećem tromesečju 2020, nastavljajući silazni trend treći kvartal zaredom, prenosi Raša tudej. Pre 25 godina, odnosno 1995, udeo američke valute u ukupnim svetskim rezervama iznosio je 58 odsto.\nIpak, prema podacima MMF-a, dolar i dalje ima najveće učešće u deviznim rezervama centralnih banaka širom planete.\nAnalitičari navode da su svetske devizne rezerve u američkom dolaru dostigle najviši nivo od 7,0 biliona dolara u četvrtom tromesečju. U trećem kvartalu su iznosile 6,93 biliona dolara. Globalne rezerve u evrima su uvećane na kvartalnom nivou za sedam procenata, na 2,52 biliona dolara.\nUdeo evra u globalnim rezervama iznosio je u poslednja tri lanjska meseca 21,2 posto u odnosu na 20,5 procenata u trećem kvartalu, što je najviši nivo od 2014. Najveće u učešće evra u svetskim deviznim rezervama, od 28 odsto, zabeleženo je 2009.\nMMF je počeo da prati učešće kineske valute u globalnim deviznim rezervama od 2017. godine.\nekonomija, devizne rezerve, američki dolar, dolar


Google Drive tek sada dobio jednu poznatu funkciju | Trebinje Danas\n27.05.2022. u 13:44\nGoogle je objavio da u svoj Drive servis dodaje mogućnost da se "isijeku", "kopiraju" i "postave" (cut, copy i paste) fajlovi, sve dok korisnik upotrebljava Chrome.\nZanimljivo je da copy / paste prečice do sada nisu funkcioniale u Google Driveu. Kada biste otišli na Google Drive na vebu, i pritisnuli Command + C na neki fajl i potom otišli u folder i pristisnuli Command + V, ništa se neće desiti.\nČak se ni u listi prečica preko tastature za Drive ne pominje ništa o pomenutim prečicama. Ovo je posebno neobično, s obzirom na to da su prečice za cut, copy i paste funkcije prisutne još od 70-ih godina prošlog vijeka, kada su popularizovane.\nU svakom slučaju, cut, copy i paste fznkcije sada stižu u Drive za veb. Google ističe da će korisnici moći da upotrebljavaju standardne Control / Command + C, X i V komande, za kopiranje i premještanje fajlova. Kompanija tvrdi da će funkcija svim korisnicima biti dostupna do 4. juna.\nPomenuta funkcija će raditi i za različite tabove. Dodata je prečica na tastaturi za otvaranje foldera u novom tabu: Ctrl / Cmd + Enter. A ukoliko kopirate fajl i potom pokušate da ga postavite u Google Doc ili imejl, tu će biti postavljen i naslov fajla i link ka njemu.\nGoogle u posljednje vrijeme dodaje sve više poboljšanja u svoje servise, a nedavno je najavio mogućnost izbora više blokova teksta u okviru Google Docs i neke druge funkcije.


Vinari očekuju solidan kvalitet vina – TV Kikinda\nVinari očekuju solidan kvalitet vina\nGlavni radovi u vinogradima su okončani. Berba je završena, a vinari iz Iđoša sada čekaju da vide kako će se završiti proces zrenja. Godina nije bila posebno pogodna, ali to neće imati velikog uticaja na kvalitet, smatraju u iđoškoj „Šasli“.\nBudući da funkcionišu u okviru udruženja, Iđošanima je teško da naprave procenu da li će vina biti više ili manje u odnosu na prethodnu godinu. Ipak, očekuju pozitivne rezultate i u tom segmentu proizvodnje:\n-Očekujemo solidan kvalitet. Grožđe je bilo prosečno, niti posebno kvalitetno, niti loše. Udruženje kupuje grožđe, pa je nama uvek isto, barem kada je količina u pitanju. Ove godine smo prvi put kupili više, pa više i očekujemo. Oni koji imaju vinograde imaju nešto umanjen rod u odnosu na ranije godine, objašnjava Branislav Brojčin iz iđoške „Šasle“.\nZbog martovskog izmrzavanja, većina belih sorti grožđa je stradala, tako da će ove godine biti manje belog vina. Crne sorte dominiraće u ovogodišnjoj proizvodnji i vinari ocenjuju da će kvalitet ovog vina biti solidan.\n← Gradsko veće u Mokrinu Dve medalje za „Kentaur“ na državnom prvenstvu u 3D streličarstvu →


Faktor | Kontigent od 2.000 ruskih vakcina RS platila oko 64.000 KM\n08.02.2021. / 16:20\nKontigent od 2.000 ruskih vakcina protiv koronavirusa Suptnik V, koji je 1. februara stigao na sarajevski Aerodorm, Vlada RS-a platila je oko 64.000 KM, a na ovu prijednost plaćen je i PDV u iznosu od oko 10.800 KM, potvrđeno je nezvanično za Faktor iz entitetskih insitucija u RS-u.\nVEZANI TEKST - Agencija za lijekove BiH: Kvalitet ruske vakcine odgovarajući\n- S obzirom na to stekli su se uvjeti da se pokrene proces imunizacije stanovništva vakcinom Gam-COVID-Vac - saopćeno je ranije iz Agencije.\n- Uvozik, Krajinagroup d.o.o. Banja Luka je putem ovlaštenog špediera predao carinsku prijavu za uvozno carinjenje i priližio svu neophodnu dokuentaciju, između ostalog i rješenje Ministarstva zdravlja i socijalne zaštite Republike Srpske, kojim je odobren interventni uvoz vakcine protiv SARS– COV–2 (COVID 19). Po okončanju carinskog postupka roba je pruzeta od strane uvoznika i odvezena sa Aerodroma Sarajeva. Sve ostale informacije, o tome gdje se vakcine nalaze, koja vrijednost je predmetnih vakcina, kao i uvoznih dažbina, trebaju se zatražiti od uvoznika, s obzirom da je riječ o komercijalnim informacijama - kazali su nam iz Uprave za indirektno oporezivanje (UIO) BiH.\nvakcinaruska vakcinaSputnik V\nDijamant za Gazzettu\nRazmotrit će pismo\nGO HDZ Mostar: Odluka apsolutne većine vijećnika je bila javno glasanje i bespotrebno ulazimo u nove političke vakume


Šampionat u moto - krosu: Petroviću izmakla "Zlatna kaciga" za jedan bod | EpicentarPress\nNenad Petrović; Foto: facebook\nDatum: 21.10.2018. 00:06\nPoslednja VI trka za Otvoreni međunarodni šampionat Srbije u moto - krosu, na kojoj su takmičari dva čačanska kluba ponovo ostvarili odlične rezultate, održan je u nedelju, 14. 10. 2018, na stazi u Bačkoj Topoli.\nU najmlađoj klasi MX65 vozač AMSK Čačak Luka Janković osvojio je II mesto, dok je treće mesto zauzeo vozač MK Tanasko Rajić Aleksa Milosavljević, a Filip Rajević iz AMSK Čačak osvojio IV mesto, dok je Petar Mitrović iz MK Tanasko Rajić VI mesto. Zahvaljujući ovim rezultatima, Luka Janković je osvojio vicešampionsku titulu, a Filip Rajević III mesto u generalnom plasmanu za 2018.godinu.\nU klasi MX85 Lazar Janković je ubedljivo osvojio prvo mesto, čime je overio šampionsku titulu, a Dušan Rakić je odličnom vožnjom zauzeo II mesto, dok je Milan Vukajlović iz MK Tanasko Rajić bio treći, i zahvaljući tome osvojio vicešampionsku titulu. Ostali članovi iste ekipe David Stevančević i Ramić Branislav zauzeli su IV i VIII mesto.\nProšlogodišnji šampion i ljubimac čačanske publike, vozač ekipe Tanasko Rajić, Nenad Petrović pobedio je svog konkurenta Janka Railića iz MK Ere Arilje osvojivši prvo mesto, ali mu je zlatna kaciga i šampionska titula izmakla za jedan bod, dok je Railić zahvaljujući osvojenom II mestom osvojio šampionsku titulu.\nU klasi veterana, MX3, vozač AMSK Čačak Vlade Rajević osvojio je prvo mesto, a u klasi MXB, povratnik u moto cross Miloš Đorđević iz AMSK Čačak ponovio je uspeh sa prethodne trke i osvojio prvo mesto.\nU ekipnoj konkurenciji ekipa 1, MK Tanasko Rajić osvojila je šampionsku titulu, a ekipa AMSK Čačak III mesto.


Narodna skupština: Konferencija za novinare narodnog poslanika prof. dr Miladina Ševarlića, 18. 5. 2017.\nNARODNA SKUPŠTINA: VIDEO\nDRUŠTVO PČELARA KRAGUJEVAC:\n05. maj 2017. godine\nNa osnovu člana 107.stav 1.Ustava Republike Srbije, člana 40.stav1.tačka1) Zakona o Narodnoj skupštini (”Sl.glasnik RS”, 9/2010) i članova 150.st.1, 190.st.1 Poslovnika Narodne skupštine, podnosim DEKLARACIJU O GENETIČKI MODIFIKOVANIM ORGANIZMIMA (GMO) I PROIZVODIMA OD GMO, s predlogom da se uzme u pretres.\nNa osnovu odredbi Ustava Republike Srbije („Službeni glasnik RS“, broj 98/2006) o zaštiti zdravlja stanovništva, zaštiti životne sredine i bezbednosti hrane, a u skladu sa odredbama Zakona o genetički modifikovanim organizimima („Službeni glasnik RS“, broj 41/2009), Narodna skupština Republike Srbije na sednici održanoj __________ 2017. godine, donosi\nDEKLARACIJU O GENETIČKI MODIFIKOVANIM ORGANIZMIMA (GMO) I PROIZVODIMA OD GMO\nNe želimo GMO na teritoriji Republike Srbije\n1. Narodna skupština Republike Srbije zahteva doslednu primenu Zakona o genetičkim modifikovanim organizmima („Službeni glasnik Republike Srbije“, broj 41/2009; u daljem tekstu: Zakon o GMO) na teritoriji Republike Srbije.\n2. Narodna skupština Republike Srbije u okviru svojih ustavnih i zakonskih nadležnosti u vezi sa korišćenjem ili upravljanjem zemljištem i drugim proizvodnim resursima i organizovanjem poljoprivredne proizvodnje, prerade i prometa poljoprivredno-prehrambenih proizvoda, neće da donosi zakone ili druga akta kojima se dozvoljava uvoz, gajenje, prerada i promet GMO i proizvoda od GMO na teritoriji Republike Srbije.\n3. Narodna skupština Republike Srbije se obavezuje da će, u slučaju da Vlada Republike Srbije dostavi predlog za izmenu i dopunu Zakona o GMO (2009) ili predlog novog Zakona o GMO u cilju dozvole uvoza, gajenja, prerade i prometa GMO i proizvoda od GMO na teritoriji Republike Srbije, prethodno da donese odluku i sprovede referendum sa pitanjem: „Da li ste »ZA« ili »PROTIV« uvoza, gajenja, prerade i prometa GMO i proizvoda od GMO na teritoriji Republike Srbije?“\n4. Narodna skupština Republike Srbije podržava sve aktivnosti državnih i drugih organa i organizacija, kao i medijskih kuća kao što su stručna predavanja, obrazovne emisije i rasprave, kao i druge obrazovne programe namenjene široj javnosti, poljoprivrednicima i drugim učesnicima u organizovanju proizvodnje, prerade i prometa poljoprivredno-prehrambenih proizvoda kako se ne bi odlučili za nelegalni uvoz, gajanje, preradu i promet GMO i proizvoda od GMO.\n5. Narodna skupština Republike Srbije očekuje od svih državnih organa i političkih stranaka, pokreta i udruženja zalaganje za doslednu primenu Zakona o GMO i odgovarajućih podzakonskih akata radi onemogućavanja nedozvoljenog gajenja i prometa GMO i sprečavanja mogućih štetnih posledica GMO i proizvoda od GMO na zdravlje stanovništva i zagađivanje životne sredine u Republici Srbiji.\n6. Narodna skupština Republike Srbije zahteva da se Zakon o GMO dosledno sprovodi i da državni organi redovno kontrolišu stanje na terenu i o tome izveštavaju nadležne državne organe i javnost.\n7. Narodna skupština Republike Srbije traži od JMU RTS i JMU RTV i drugih sredstava informisanja da redovno i objektivno informišu javnost o primeni Zakona o GMO i rezultatima istraživanja u svetu o štetnim posledicama gajenja i upotrebe GMO i proizvoda od GMO, a od uredništava informativnog i naučnog programa izradu naučno-obrazovnih emisija i televizijskih rasprava na kojima bi se sučeljavala mišljenja i ukrštale činjenice o uticaju GMO na život i zdravlje ljudi i životinja, kao i uticaja na bezbednost i očuvanje životne sredine i ekonomsku stabilnost države.\n8. Narodna skupština Republike Srbije poziva sve gradove i opštine u Republici Srbiji čije su skupštine gradova i opština usvojile Deklaraciju o GMO, da se udruže u „Savez SRBIJA BEZ GMO“ radi pristupanja Saveza Evropskoj konferenciji regiona bez GMO - European Conference of GMO-free Regions.\nU Beogradu, ________ 2017.godine\nI USTAVNI OSNOV ZA DONOŠENJE DEKLARACIJE\nUstavni osnov za donošenje ove deklaracije sadržan je u članu 99. stav1. tačka 7. i stav 3. Ustava Republike Srbije, kojim je propisano da Narodna skupština Republike Srbije donosi zakone i druge opšte akte iz nadležnosti Republike Srbije i da vrši i druge poslove određene Ustavom i zakonom, kao i u članu 8. stav 1. Zakona o Narodnoj skupštini (Sl.glasnik RS, broj 9/10), kojim je propisano da Narodna skupština donosi i deklaracije.\nII RAZLOZI ZA DONOŠENJE DEKLARACIJE\nPolazeći od odredbi Ustava Republike Srbije o zaštiti zdravlja građana, zaštiti životne sredine i Zakona o GMO (2009) kojim je zabranjen uvoz, gajenje i promet GMO i proizvoda od GMO, Narodna skupština Republike Srbije Deklaracijom konstatuje i da su, u periodu od 30. januara 2013. godine (kada su odbornici Skupštine grada Čačka prvi jednoglasno usvojili tekst Deklaracije o GMO) do 20. decembra 2016. godine (kada su odbornici Skupštine opštine Tutin takođe jednoglasno usvojili tekst iste Deklaracije čiji je autor prof. dr Miladin M. Ševarlić, uključujući i usvojene Deklaracije koju su predložili „Zeleni Srbije“), Deklaracije o GMO jednoglasno usvojili odbornici 135 skupština opština i gradova u Republici Srbiji.\nNa osnovu raspoloživih podataka Republičkog zavoda za statistiku, dosadašnjih 135 opština i gradova u Republici Srbiji koji su usvojili Deklaraciju o GMO (bez podataka za AP Kosovo i Metohiju na čijoj teritoriji nije organizovano usvajanje Deklaracije o GMO) čine:\n79,9 % od ukupno 169 opština i gradova u Republici Srbiji (2016);\n77,2% ukupne teritorije Republike Srbije;\n84,5% ukupnog stanovništva u Republici Srbiji (na dan 30.06.2014) ; i\npo Popisu poljoprivrede 2012. godine: 75,3 % poljoprivredne površine; 72,2% oranica i bašta; 80,4% livada i pašnjaka i 86,4% ukupne površine stalnih zasada (voćnjaka i vinograda) u Republici Srbiji.\nImajući u vidu jednoglasnu odluku apsolutne većine legitimnih državnih organa – skupština opština i gradova, logičan je i demokratski stav da Narodna skupština Republike Srbije u predlogu Deklaracije o GMO prihvati obavezu da se eventualne izmene i dopune Zakona o GMO (2009) u cilju dozvole uvoza, gajenja, prerade i prometa GMO i proizvoda od GMO na teritoriji Republike Srbije, ne mogu razmatrati bez prethodnog izjašnjavanja građana Republike Srbije na referendumu o GMO.\nSastavni deo Deklaracije o GMO je i karta 135 opština i gradova u Republici Srbiji (bez podataka za AP Kosovo i Metohiju) koji su, u periodu od 30. januara 2013. godine (grad Čačak) do 20. decembra 2016. godine (opština Tutin), usvojili Deklaraciju o GMO.\nIII PROCENA FINANSIJSKIH SREDSTAVA POTREBNIH ZA SPROVOĐENJE DEKLARACIJE\nZa sprovođenje ove deklaracije nisu potrebna dodatna finansijska sredstva u budžetu Republike Srbije.\nOBRAĆANJE JAVNOSTI, 18. 10. 2016.


Nove blokade u BiH zbog cijena goriva – Klik Jajce\nNove blokade u BiH zbog cijena goriva\nProšle godine roditeljima u BiH oduzeto 94 djece\nDanas u BiH sunčano, krajem dana kiša i snijeg: Šta nas očekuje u veče...\nPješak poginuo kod Banje Luke, vozač pobjegao s mjesta nesreće\nSpašavajući mir u Bosni i Hercegovini\nNa šta trebaju paziti radnici koji idu u inostranstvo\nMina Mateljan brutalno izvrijeđala Naidu Karić: Ona je jeftina prostit...\nObrazovno siromaštvo: Trećina građana nikad nije koristila računar\nPlaće visoke, nema lista čekanja, fondovi puni para, uvjeti u bolnicam...\nAutoprevoznici su i danas blokirali kružni tok na Laušu u Banjaluci zbog poskupljenja goriva, javlja reporterka N1.\nSaobraćaj je blokiran nešto prije 17 sati. Kako javlja reporterka N1, na kružnom toku pojavili su se kamioni i putnička vozila te su, nakon nekoliko krugova, zastali na kružnom toku nakon čega je nastao potpuni saobraćajni kolaps. Na terenu su i policijske snage, a za sada je sve mirno.\nPovodom cijena goriva reagovale su stranke iz vlasti, ali i iz opozicije.\nIz Saveza za bolju budućnsot navode da premijer FBiH Fadil Novalić mora sazvati hitnu sjednicu Vlade Federacije BiH i, zajedno sa svim ministrima, pa i resornim ministrom Zlatanom Vujanovićem, “hitno zaustaviti monopolsko ponašanje vlasnika benzinskih pumpi”.\n“Štete za građane su velike i nepotrebne, a privreda trpi ogromne posljedice. Primjera radi, vozila ‘Avaza’ svako veče pređu čak 10.500 kilometara da bi novina bila distribuirana na više od 4.000 prodajnih mjesta. Isto se odnosi i na proizvođače hljeba, mlijeka i mnogih drugih proizvoda. Ako Novalić i Vujanović to jednom naredbom Vlade FBiH ne mogu riješiti, trazit ćemo njihovu smjenu na prvoj narednoj sjednici Parlamenta Federacije BiH, koja je planirana za 19. i 20. juni”, navode iz SBB-a.\nPovećanje akciza za 15 feninga i rast cijena nafte na svjetskom tržištu ne mogu biti opravdanje da se cijena goriva na benzinskim pumpama u BiH za kratko vrijeme poveća za skoro pola marke, stoga negodovanje građana smatramo opravdanim, saopćeno je iz SDA.\n“Prateći stanje na tržištu, može se opravdano sumnjati i na zakonom zabranjeno kartelsko poslovanje distributera naftom, odnosno dogovoranje cijena i to zavisno od lokacije benzinske pumpe. Indikativno je i da se svaki rast cijena nafte na svjetskom tržištu koristi za nesrazmjerno povećavanje cijena na benzinskim pumpama, dok se u situacijama kada cijena na svjetkom tržištu pada, sistematično odgađa pojeftinjenje”, stoji u saopćenju ove stranke.\nSDA, navode, ponovo traži od Vijeća ministara BiH i entitetskih vlada da nadležni inspekcijski organi izvrše provjeru formiranja cijene nafte i naftnih derivata prije i nakon izmjena Zakona o akcizama u BiH i rasta cijena na svjetskom tržištu, jer postoje ozbiljne sumnje o zloupotrebama kako bi se cijene povećale u većem iznosu od nužnog.\n“Također, od resornog federalnog ministra Zlatana Vujanovića tražimo da što prije poduzme mjere koje mu stoje na raspolaganju, jer smatramo da su nastupili zakonski razlozi za propisivanje mjera neposredne kontrole cijena i ograničenja visine maloprodajne marže distributera naftnih derivata”,stoji u saopćenju SDA.\nSocijaldemokratska partija Bosne i Hercegovine daje punu podršku opravdanom protestu građana BiH zbog enormnog povećanja cijena goriva. Nažalost obistinjuje se sve ono o čemu je SDP govorio kada nas je akcizna koalicija SDA HDZ SNSD SBB i HDZ 1990. uvjeravala kako neće doći do povećanja cijena goriva i kako će u BiH doći IKEA, saopštio je SDP BiH.\nNeke od najvažnijih prometnica u BiH blokirali su u nedjelju građani svojim vozilima prosvjedujući tako zbog povećanja cijena goriva. Bile su blokirane saobraćajnice u Sarajevu, Tuzli, Banjoj Luci i drugim gradovima. Nakon Tuzle, Banjaluke, Sarajeva, Jelaha i drugih gradova, autoprevoznici i učesnici u saobraćaju su jučer blokirali i magistralni put M 17.\nZbog trećeg poskupljenja goriva u ovoj godini vozači su zaustavili automobile na jedan sat.\nMuči vas glavobolja? | Jajce Online\nOdluke o izboru projekata za NVO i MLADE\nZijad Plivac: Jajce i jajačka dijaspora\nVrijeme je isteklo. Molimo osvježite i unesite CAPTCHA vrijednost. dva + dva =\nBiH2 sata ago\nBiH3 sata ago\nJajce3 sata ago\nBiH4 sata ago\nDanas u BiH sunčano, krajem dana kiša i snijeg: Šta nas očekuje u veče…\nBiH13 sati ago\nJajce Online13 sati ago\nHercegovina nije više prolazna, već turistička destinacija u koju se d…\nMalene hercegovačke balerine osvajaju nagrade i srca publike\nTuzlak Eldar Zubčević glumom ujedinjuje regiju: Ne želimo posao na tac…\nJajce3 tjedna ago\nMlada Jajčanka Anesa Škiljan postala model najveće modne agencije u Bi…\nJajce2 tjedna ago\nDom zdravlja Jajce: Prijem u radni odnos na neodređeno vrijeme\nBiH3 tjedna ago\nIntervju s civilom: Samir Beharić\nBiH2 tjedna ago\nU bolnici u Novoj Biloj zamijenjene bebe!\nPriopćenje u povodu nezakonitog i neustavnog postupanja Središnjeg izb…\nSutra se otvara ‘Crvena jabuka’ market u Jajcu\nSavremeni koncept maloprodajnog objekta stigao u Jajce\nDetalji tuče u Šipovu: Mladić pretučen zbog djevojke\nSjećanje u pokretu ka aktivizmu za mir\nBal pod maskama 2019. | Volim Jajce\nCopyright © 2017 Klik Jajce. Sponsored by 365 Hosting Services


15 godina Udruženja\nZa tebe BiH\nHomeAktuelnoIzdavaštvo-Korak-Zbornici-KnjigeUdruženje-Ciljevi Udruženja-Organi Udruženja-Statut Udruženja-Rekli su ...-Foto arhivaKontakt\n15 godina postojanja i rada Udruženja\nJUBILEJ I ZAVIDNI REZULTATI\nTežište rada Udruženja od osnivanja 2001. godine do danas bilo je na realizaciji programskih ciljeva i plana rada Udruženja.\nCiljevi i djelatnost Udruženja su:\n- organizovanje naučnih skupova iz oblasti proučavanja historije BiH i izrada ekspertiza i publikacija iz te oblasti;\n- preduzimanje mjera i aktivnosti za afirmaciju borbe za BiH 1992.-1995. godine, kao i antifašističke borbe i djelovanje u pravcu zaštite od kriminalizacije pripadnika OS RBiH i intencije da se žrtva i agresor izjednače, odnosno, da se odbrambeni rat tretira kao građanski;\n- stvaranje uslova za primjenu svih demokratskih metoda borbe, imajući u vidu postojeće stanje, pri čemu težište imati na: konstitutivnosti naroda i građana, ravnopravnoj primjeni Anexa VII Mirovnog sporazuma iz Dejtona i zaštiti svih vrsta ljudskih prava i dr.;\n- preduzimanje mjera na zaštiti prava članova Udruženja i pružanje pomoći članovima;\n- afirmisanje i podržavanje obilježavanja značajnih događaja i datuma iz historije BiH (težišno događaja iz rata 1992.-1995.g.);\n- iniciranje aktivnosti na jedinstvenom sistemskom regulisanju statusa svih učesnika Odbrambeno-oslobodilačkog rata 1992.-1995.g;\n- stvaranje uvjeta za što bolju saradnju i koordinaciju sa svim institucijama i udruženjima koje u svom radu imaju naglašenu Bosansku crtu, a naročito sa boračkim udruženjima i udruženjima drugih populacija unesrećenih agresijom na BiH, u cilju efikasnijeg rada i zaštite interesa članova Udruženja;\n- Izdaje časopise i drugu stručnu literaturu u skladu sa Zakonom o izdavačkoj djelatnosti.\n15 GODINA RADA UDRUŽENJA ZA ZAŠTITU\nTEKOVINA BORBE ZA BOSNU I HERCEGOVINU\n© 2017 Udruženje Za Tebe BiH - sva prava zadržana. | web dizajn: kenan


Adobe Connect Webinars je moćan alat za efikasno organizovanje i izvođenje webinara, kao specifične vrste web komunikacije koja uključuje veliki broj učesnika. Najčešće se primenjuje u marketinškim aktivnostima na edukaciji i promociji proizvoda i usluga, a ciljna grupa su zaposleni, kupci i partneri u prodajnom kanalu.\nWebinari su stoga vrlo zahtevne aktivnosti, budući da uključuju veliki broj učesnika iz različitih područja i sa različitim korisničkim uređajima. Sa druge strane, organizator webinara ima visoka očekivanja u vidu integracije webinara sa drugim aplikacijama radi razmene podataka i analize učešća i angažmana svih učesnika, kako bi maksimizirao poslovne ciljeve.\nNeke od Adobe Connect Webinars prednosti i funkcionalnosti:\ndeljenje kamere i govora, te sadržaja: video, audio, prezentacije, dokumenti i ostale vrste datoteka\nrazmena tekstualnih poruka (chat i Q&A)\ndistribucija datoteka učesnicima (za download)\nmoćna analitika o učestvovanju svih učesnika ključna za ostvarenje ciljeva webinara (lead, up-sell prilike, kategorizovanje kupaca ili partnera i sl.)\nsposobnost integracije sa drugim aplikacijama, sa ciljem razmene podataka o događajima i ostvarenim ciljevima\nKapacitet Connect Webinars sobe je skalabilan. Odaberite rešenje prema svojim potrebama.\nkapacitet može biti između 100 i 1.000 učesnika Deljena webinarska soba (Shared Webinar Room)\nViše pojedinaca deli webinarsku sobu i na ad-hoc bazi može voditi webinar\nkapacitet sobe može biti 500, 1.000 i 1.500 učesnika


Treći pokušaj: Prodaje se imovina TTU-a vrijedna više od 10 miliona KM – TuzlaInfo.ba\nTreći pokušaj: Prodaje se imovina TTU-a vrijedna više od 10 miliona KM\nStečajni upravnik Tvornice Transportnih uređaja u Tuzli raspisao je oglas o trećoj prodaji pokretne i nepokretne imovine ovog preduzeća.\nPredmet prodaje su nekretnine koje se nalaze u Tuzli, a kako je navedene u tekstu oglasa, svi objekti u krugu privrednog društva su povezani internim saobraćajnicama za auto i pješački prilaz urađenim od asfalta.\nNekretnine koje su predmet prodaje su između ostalog hala za proizvodnju reduktora, hala za proizvodnju teške opreme, zatim pjeskara i dogradnja pjeskare, kotlovnica, restoran, gradilišna baraka, ambulanta, kao i skladišta goriva, maziva i gotovih proizvoda…\nVrijednost imovine je preko 10 mil KM i ponuđena cijena ne može biti manja od utvrđene cijene.\nOtvaranje ponuda zakazano je za 9. septembar.\nPodsjećamo, vrijednost imovine tuzlanskog dijela TTU-a u u prvoj prodaji procijenjena je na 24 mil KM, dok su ukupna dugovanja Tvornice transportnih uređaja 38 mil KM, a najveći dio potražuje Porezna uprava FBiH.


Najpopularnija hip-hop grupa “Migos” na glavnoj bini EXIT-a – Explore Novi Sad\nHomeNoćni životNajpopularnija hip-hop grupa “Migos” na glavnoj bini EXIT-a\nOrganizatori EXIT-a saopštili su da na ovogodišnju glavnu binu festivala na Petrovaradinskoj tvrđavi stiže jedna od najpopularnijih svetskih hip – hop grupa “Migos” iz Atlante.\nOvogodišnji apsolutni hedlajneri vodećih festivala na zvanično najbolji evropski veliki festival dolaze sa vrha američke top liste albuma čije prvo mesto su osvojili sa čak dva albuma, navode iz EXIT-a.\nDodaje se da je taj američki rep sastav za samo godinu dana postao jedna od svega pet hip-hop grupa kojima je to uspelo u karijeri, a sa vrtoglavih 15 numera koje su se istovremeno našle na američkoj top-listi, “Migos” su oborili rekord star 54 godine koji su pre njih držali Bitlsi.\nRep trio je stekao popularnost prvo hitovima “Versace” i “Look At My Dab”, da bi 2016. godine njihov hit “Bad and Boujee” inkasirao preko 600 miliona jutjub pregleda i držao svetski tron četiri nedelje uprkos tome što je izašao u isto vreme kad i hit Eda Širana “Shape of You”.\n“Gardijan” ih uporedio sa Bitlsima, a magazin “Rolling Stone” ih je proglasio grupom koja oblikuje popularnu kulturu. Jedan od najtraženijih holivudskih glumaca današnjice Donald Gluver u svom pobedničkom govoru na Zlatnim globusima za grupu “Migos” je izjavio da su oni Bitlsi nove generacije, navodi se u saopštenju “EXIT” festivala.\nOvogodišnji “EXIT” biće održan od 12. do 15. jula na Petrovaradinskoj tvrđavi u Novom Sadu i predstaviće neke od najboljih svetskih, regionalnih i domaćih muzičkih zvezda kao što su Zigi Marli, Fjuver rej, Alis Merton, Riči Hotin, “Adam Beyer b2b Ida Engberg”, “Maceo Plex”, Nina Kravic, Solomun, Ameli Lens, Ben Klok, Džeks Džos, Ofenbah, Mahmut Orhan, Karl Krejg i brojni drugi. Ulaznice po promotivnoj ceni od 6.490 dinara prodaju se onlajn putem sajta exitfest.org, kao i direktno u mreži “Gigs Tix”.\nIT karavan stiže i u Novi Sad\nPozorišna komedija “Pazi šta želiš” u Novom Sadu


Prikazivanje članaka po tagu Pozorišna predstava\nutorak, 14. mart 2017. 15:43\nPremijera pozorišne predstave “Proizvod”\nPozorišna predstava "Proizvod" Marka Rejvenhila nastala u partnerstvu s Kulturnim centrom Pančevo pretpremijerno će biti izvedena u našem gradu u petak, 17. marta od 19.30 sati na sceni Kulturnog centra.\npetak, 24. februar 2017. 20:00\nPredstava “Čikaške perverzije” u Pančevu (VIDEO)\nHit predstava "Čikaške perverzije" biće odigrana u Pančevu u petak, 24. februara od 20 časova u Domu Vojske.\nsubota, 03. decembar 2016. 20:00\nPredstava “Državni posao – Uživo sa televizorom”\nPredstava „Državni posao – Uživo sa televizorom", biće odigrana u subotu 3. decembra u Domu vojske u Pančevu od 20 sati.\npetak, 02. septembar 2016. 18:18\nPredstava “Kurs za lažove i lopove”\nDolovci će u nedelju, 4. septembra, a Starčevci u petak, 9. septembra imati prilike da uživaju u komičnoj predstavi „Kurs za lažove i lopove”.\nutorak, 05. jul 2016. 20:00\nU dvorištu Narodnog muzeja Pančevo u utorak, 5. jula u 20 časova biće odigrana monodrama „Lilika“ po tekstu Dragoslava Mihailovića, a u izvođenju talentovane Maje Nikolić.\nsubota, 02. jul 2016. 20:00\nPozorišna predstava „Od raja do beznjenice”\nPozorišna predstava “Od raja do beznjenice” gostovaće u Pančevu 2. jula u 20 sati u svečanoj Sali Narodnog muzeja.\nutorak, 22. mart 2016. 10:03\nJoš jedan termin za predstavu “Rahelina kutija”\nZbog velikog interesovanja publike, predstava „Rahelina kutija“ igraće se na Sceni Kulturnog centra u petak, 25. marta i u terminu od 21.15, pored ranije najavljenog termina tog dana od 19.30 sati.\nsreda, 23. decembar 2015. 21:00\nPozorišna predstava “Crvena: samoubistvo nacije” biće odigrana 23. decembra u 21 sat u Kulturnom centru Pančevo.\nsreda, 25. novembar 2015. 07:34\nDvestoto izvođenje “Kovača”\nPozorišna predstava „Kovači“, po tekstu dramaturga iz Pančeva Miloša Nikolića, biće izvedena dvestoti put u Narodnom pozorištu u Beogradu danas, a u petak, 27. novembra biće odigrana u Kulturnom centru Pančevo, od 19 sati i 30 minuta.


Foto arhiva - Branko Šutevski (1921-1972) – Crno-bela Nostalgija\nPostaje član Partizana u sezoni 1946/47, kada je odigrao jednu utakmicu u prvenstvu i time sebe svrstao u jednog od igrača – osvajača prve šampionske titule. Važio je za brzog i prodornog desnokrilnog napadača. Samo tri meseca posle debija u dresu Partizana, Branko Šutevski dobija ponudu da u mestu Mlado Nagoričane, pored Kumanova, bude stalno zaposlen kao učitelj, što on, na iznenađenje svih u Partizanu, i prihvata, i odlazi iz Beograda.\nParalelno, Šutevski nastavlja da igra fudbal u matičnom klubu, koje se tada zove FK Kumanovo. i sa Kumanovom ulazi u Drugu ligu 1948. godine. Kasnije radi kao trener u Kumanovu. Što se tiče njegovog osnovnog zanimanja – učitelja, Šutevski kasnije prelazi u grad Kumanovo, gde ostaje do penzije. Preminuo je 1972. godine, a kao zanimljivost i dokaz da je fudbalu bio posvećen kroz ceo svoj život, treba istaći da mu je na spomeniku isklesana fudbalska lopta.\n* Blog „Crno-bela nostalgija“ se zahvaljuje Stevanu Denkovskom i Gruji Filipu na podacima iz biografije Branka Šutevskog.\nTagovano foto arhiva P - Ž, Šutevski


Najlepše & zanimljive knjižare & biblioteke na svetu! | Adria Daily\nOduvek sam želeo da u našim gradovima imamo biblioteke, odnosno knjižare poput svetskih koje su posećene, i u koje se mnogo ulaže. I te kako bih voleo da postoje kafići u kojima imaju velike police sa knjigama, kafići koji bi organizovali književne večeri, stand-up komedije i live kulturnu, tihu svirku. Ne bih izostavio i po koje pecivo koje bi se naručivalo uz kofeinske napitke. Ovim potezom bi kafići imali više smisla.\nPored velikog izbora knjiga, u ovoj knjižari možete slušati live muziku ili uživati uz stand-up komediju. Biblioteka ima i svoj caffe, pa samim tim možete u biblioteci piti mohito ili druge kofeinske napitke. Biblioteka nudi gostima mnogobrojne pogodnosti, uključujući i svoj veliki parking.\nPre biblioteke je bila katolička crkva koja je više od 700 godina stara. Biblioteka Polare (staro ime Selexzy) je i te kako velika klasa među bibliotekama. Prostire se na tri velika sprata do kojih se dolazi velikim stepenicama ili liftom. Biblioteka ima i veliko šetalište. Takođe ima i prostora za bicikliste, odnosno parking za bicikle.\nOvu knjižaru poseti preko milion ljudi godišnje. El Ateneo Grand Splendid je pre bio bioskop, ali je danas dom mnogih knjiga. Iz 1920. godine biblioteka ima, raniji bioskop, stare pozorišne kutije koje danas služe kao čitaonice, tavanice oslikane, a pozorišne zavese su još uvek u biblioteci.\n2005. godine je otvorena ova prelepa dečija biblioteka, ujedno i prva biblioteka u Kini specijalizovana za decu. Biblioteka poseduje još mnogo stvari koje pomažu da deca otvore i prošire svoju kreativnost. Ja bih i te kako voleo da se vratim u prošlost kada sam imao sedam godina i da uđem u ovu jednu okruglu kutiju.\nNe gledajte dalje od zapadne strane Pariza! Biblioteka se krije iza katedrale Notr Dam. George Whitman ju je otvorio 1951. godine. Ima veliki izbor kvalitetnih i retkih knjiga koje su naslagane na uskim policama. Biblioteka je predstavljena i u filmu Vudija Alena „Ponoć u Parizu“.\nOva biblioteka poseduje mnoge kolekcije knjiga. Richard Bartinsdale je 1964. godine, uz saglasnost Kalifornije, izgradio police biblioteke na trotoaru kako bi prolaznici slobodno mogli da vide i prelistaju knjige. Zbog toga Bart je najveća otvorena biblioteka na svetu. I ne samo to, biblioteka ima veoma, veoma retke zbirke kniga.\nOva moderna knjižara sa umetnošću zauzima više istorije o bivšoj fabrici u Lisabonu koja je sagrađena 1864. godine za proizvodnju tkanine. Čitaoci u biblioteci mogu nači Portugalsku a i Internacionalnu književnost.\nSamo u Veneciji možete pronaći hiljade knjiga u brodu, gondolama, čak i u kadi. Vlasnik Luis Frizzio ima mačke koje vole da šetaju po knjižari. Biblioteka gleda na jedan od poznatih venecijanskih kanala.\nUkoliko ste fan Hari Potera onda će ova biblioteka apsolutno da vas impresionira svojim izgledom, a verujem i da vam je poznata iz filma! Neo-gotik fasada, ukrašeni zidovi i fantastično ukrašeni stubovi, vitraž plafoni, ova biblioteka će vam oduzeti dah.\nAmerički centar knjiga, ili skraćeno ABC, igra važnu ulogu u promovisanju engleske književnosti u multikulturnom gradu Amsterdamu. Biblioteka često organizuje konferencije, književne večeri, kurseve, radionice i nastupe mnogih umetnika. U ABC-u možete pronaći mnoge časpoise, magazine, knjige, literature…\nNeobičan enterijer ove biblioteke svakako zaslužuje da je posetite. Na stepenicama posetioci sede, razgovaraju, pretražuju knjige, merdevine su im na usluzi, a mogu naručiti i nešto iz kafića koji se nalazi na kraju biblioteke.\n12. Books Actually, Singapore\nOva nezavisna knjižara je specijalizovana za si-fi literaturu. Iako je 2005. godine otvorena, knjižara je svakako za sebe jedan od lepših objekata Singapura. U toplom ambijentu kao kod kuće, možete pronaći i mnoge retro stvari kao šti su pisaće mašine.\n13. Librairie Avant-Garde, Nanjing, China\nCNN je 2013. godine dodelio titulu ovoj knjižari kao najlepša knjižara Kine. Prostire se na oko 4.000 kvadratnih metara. Nalazi se na velikom parkingu, a objekat je nekas služio kao sklonište. Umesto naziva na policama best-selling books, posetioci mogu videti skulpturu Mislilac, (eng. Rodin’s “The Thinker” sculpture)\n14. Livraria da Vila, São Paulo, Brazil\nInteresatno kod ove knjižare jeste što knjige ne služe samo za prodaju, već i kao dekorativni element, što je čini jedinstvenom. Svaki ugao ove knjižare je lepo dizajniran, kao i atrijum u prizemlju. Posetioci mogu zaviriti i na drugim spratovima.\n15. Bookabar Bookshop, Rome, Italy\nKnjižara Bookabar je smeštena pored muzeja Palazzo delle Esposizioni, najvećeg interdisciplinarnog prostora u centru Rima. Knjižara ima tri velike sobe, od koje su dve posevećene knjigama, priručnicima, magazinima, DVD-ovima i CD-ovima, dok je treća soba moderan muzej prodavnica. Objekat takođe ima kafić inspirisan aktuelnim kolekcijama sa pogledom na muzej.\n16. John K. King Used And Rare Books, Detroit, Michigan\nOva knjižara ima preko milion knjiga, smeštena je u jednoj od napuštenih industrijskih fabrika rukavica u Detroitu. Kroz knjižaru možete lutati satima, a Znakovi od kartona koji vas upućuju do određenih žanrova i miris buđi će vam i te kako dočarati industrijsku prodavnicu ove knjižare.\n17. Barter Books, Alnwick, UK\nMary Manley je 1991. godine odlučila da otvori knjižaru polovnih knjiga na staroj železničkoj stanici. Knjižara je radila sistemom kompenzacije knjiga za knjigu, te je i sam naziv knjižare Barter Books. Kada je vlasnik, njen muž, 2001. godine našao plakat iz II Svetskog rata „Keep Calm and Carry On“ , on je jednostavni dizajn u knjižari pretvorio u međunarodni fenomen. Ovo je inače najveća knjižara polovnih knjiga.\n18. Cook & Book, Brussels, Belgium\nNemojte da vas zbuni ime knjižare Kuvati & Knjiga jer nema veze sa knjigama o kuvanju, odnosno o hrani. Niti se knige kuvaju. Knjižara je stacionirana na glavnoj liniji metroa u Briselu. Ovo je knjižara & restoran, odnosno ovaj objekat je dobra kombinacija hrane i knjiga. Njihov moto je „Čitajte dok jedete“.\n19. Atlantis Books, Santorini, Greece\nOd stare seoske kuće pretvoreno je magično mesto za knjige. Dva prijatelja su odlučila i otvorili su knjižaru koja nudi i odlične boce vina. Mediteranskom ostrvu je ovakav objekat falio – raj za čitaoce i pisce. Knjižara takođe organizuje festival čitanja Sunset na terasi sa pogledom na more. U sklopu knjižare je i izdavačka kuća.\n20. Brazenhead Books, New York, USA\nNakon što mu je na objektu u Bruklinu propao krov, Michael Seidenberg je preselio svoju knjižaru polovnih knjiga na Upper East Side, u apartman, daleko od očiju javnosti, knjižara je nepoznata čak i za mnoge koji žive u istoj zgradi. Uglavnom, sve što treba jeste da ga pozovete i zakažete termin ukoliko želite da posetite knjižaru. Takođe i srećno sa pronalaženjem broja telefona jer ga u zvaničnom imeniku grada – nema.\n21. Le Bal Des Ardents, Lyon, France\nFrancuska knjižara „Goreća lopta“ je mala knjižara sa velikim lukom na ulazu. Otvorena je 2003. godine kako bi stala u odbranu nepoznatih autora, malih izdavačkih kuća i nezavisnih tema koje su malo hvalile velike tradicionalne prodavnice knjiga.\n22. Librairie Ptyx, Brussels, Belgium\nKnjižara je poznata po svom rečniku, slikama autora na zidovima i kratkim biografijama istih pored slika. Ova knjižara nudi širok spektar literature, sa fokusom na konverzaciju, odnosno na razgovore i stavove.\n23. Book Now, Bendigo, Australia\nStare knjige su čvrsto složene na policama ili postavljene na stolovima. Pod i stepenice škripe. Ova knjižara ima podrum i sprat, a broji preko 60.000 naslova polovnih i novih knjiga.\n24. Livraria Cultura, Sao Paulo, Brazil\nKnjižaru je osnovala 1948. godine Eva Herz koja je napustila Berlin 1938. godine kako bi pobegla od nacista. Svoj posao je pokrenula tako što je u svojoj kući iznajmljivala slobodnu sobu biblioteci. Taj njen put je popločan današnjoj najvećoj knjižari u Brazilu. Knjižara ima nekoliko velikih statua zmajeva, ogroman salon, i četiri popularne priče za posetioce koje govore o zmajevima koji lutaju prolazima ispod.\n25. Brattle Bookshop, Boston, USA\nOtvorena 1825. godine, knjižara koja je najveća antikvarnica knjiga u državi. Dobila je ime po ulici u Bostonu u kojoj je prvobitno bila locirana. Danas ima desno otvoreno krilo, parkinga, te je često izložena napolju, naravno, ukoliko to vremenski uslovi dozvoljavaju.\n26. Powell’s Books, Portland, USA\nZa ovu ogromnu knjižaru potrebna vam je mapa (samo jednu dobijate) kako se ne biste izgubili. Ranije je bila prodavnica automobila, a danas je knjižara simbol Portlanda koja poseduje stare i nove knjige.\n27. Daunt Books Marylebone, London, UK\nOva londoska nezavisna knjižara odiše elegancijom pružajući savršeni ambijent osećaja kao da ste na akademiji. Važi za jednu od najlepšijih i najmirnijih knjižara u Londonu.\n28. Munro’s Books, Victoria, Canada\nMunro’s Books je opisana od strane mnogih novinara kao jedna od najdivnijih knjižara u Kanadi, a moguće i u Severnoj Americi. Otvorena je 1984. godine na lokaciji starog grada Viktorije u bivšoj zgradi Rojal banke Kanade.\n29. Liberia Altair, Barcelona, Spain\nNajveće putovanje na svetu se odvija u jednoj od najlepših knjižara takođe. Decenijama inspiriše posetioce da započnu novu avanturu. Uzimite vodič, sedite na kauč ili fotelju, i pustite maštu da pobegne daleko.\n30. The Last Bookstore, Los Angeles, CA\nOgroman prostor. Visoki plafoni i svečani stubovi čine ovu knjižaru elegantnom i modernom. 95% invetara ove knjižare su knjige. Postoji jedan odeljak gde ima preko 100.000 naslova po ceni 1$.


ZVEZDE GRANDA 2016 – SUPERFINALE – (15. 07.) : Pobednik je IBRO BUBLIN (cela emisija 44.) – snimak | NOVE ZVEZDE GRANDA 2019 | ZVEZDE GRANDA UZIVO | GRAND ONLINE | TV Prva\nZVEZDE GRANDA 2016 – SUPERFINALE – UŽIVO: Pobednik je…\nPosle dugih deset meseci, direktor “Grand produkcije” Saša Popović rešio je da se veliko superfinale održi u Sarajevu 15. jula, u najvećoj bosanskoj hali Zetra.\nZa pobedu će se boriti najboljih 13 takmičara: Marina Stefanović, Fatmir Sulejmani, Marjana Katić, Ibro Bublin, Uroš Živković, Denis Ibrahimović, Nikola Ajdinović Šećer, Zvezdana Stevanović, Aleksandra Mladenović i Ermin Redžić Bubi. Tu su i Faruk Duran, Dejana Erić i Nenad Manojlović, koji su u baražu vraćeni u takmičenje.\n21:00 Saša Popović je otvorio veliko superfinale.\n“Od ovog trenutka linije su otvorene”, rekao je Saša.\n22:06 Saša Popović je dobio rezultate. Nakon prvog preseka iz takmičenja ispadaju: Maryana i Zvezdana. Obe takmičarke su se zahvalile publici.\nŠto se tiče muških kandidata dalje nisu prošli: Denis i Nenad.\n22:33 Završen je drugi krug, sledi drugi presek.\n23:08 Nakon drugog preseka iz takmičenja su ispali: Faruk, Marina, Dejana i Uroš.\n23:32 Završen je treći krug, glasovi se sabiraju, a za to vreme Marija Šerifović peva svoj veliki hit “Pametna i luda”.\n00:22 Saša Popović je stigao sa rezultatima i rekao da će pobednik biti gost na koncertu Željka Joksimovića na stadionu Koševo.\nIbro Bublin je pobednik desete sezone “Zvezda Granda” čije je superfinale bilo održano pred više desetina hiljada ljudi u najvećoj sarajevskog dvorani “Zetra”. Ibro se našao u oštroj konkurenciji sa još dvanaest superfinalista ali je odlukom glasova publike ipak on odneo titulu nove zvezde Granda. Na drugom mestu našao se Fatmir Sulejmani, dok je trećeplasirani Ermin Redžić Bubi. Četvrto mesto pripalo je Nikoli Ajdinoviću, dok je peto mesto zauzela Aleksandra Mladenović.\nTagovi: Finale, Ibro Bublin, Nove Zvezde Granda, YouTube, Zvezde Granda, Zvezde granda 2015-2016, Zvezde granda 2016, Zvezde granda 2016 finale


Zaplijenjena imovina čelnika Muslimanskog bratstva\nOdluka tužilaštva da zmrzne imovinu visokih funkcionera Muslimanskog bratstva dio je istrage koja se protiv njih vodi\n14.07.2013. 18:55h Ažurirano: 21.02.2019. 01:37h\nEgipatsko državno tužilaštvo naložilo je danas zamrzavanje cjelokupne imovine 14 vodećih funkcionera u pokretu Muslimansko bratstvo.\nMeđu imovinom koja je zamrznuta je i ona koja pripada lideru tog pokreta Mohamedu Badieu i njegovom zamjeniku Hairatu al Šateru, prenio je BBC pozivajući se na izvore u egipatskom tužilaštvu.\nPolicija je izdala nalog za hapšenje Badiea, dok se zbačeni predsjednik Mohamed Morsi, takođe član tog pokreta, već nalazi u pritvoru.\nOdluka tužilaštva da zmrzne imovinu visokih funkcionera Muslimanskog bratstva dio je istrage koja se protiv njih vodi. Egipatska državna televizija Kanal 1 prenijela je da je zaplijenjena imovina i lidera Paritije slobode i pravde Mohameda Saada al Katanija.\nEU zabrinuta zbog situacije u Egiptu\nVisoka predstavnica EU za spoljnju politiku i bezbjednost Ketrin Ešton izjavila je danas da EU prati razvoj događaja u Egiptu sa "velikom zabrinutošću", izražavajući žaljenje zbog sukoba i apelujući da u toj zemlji što prije budu održani izbori.\n"EU prati nedavni razvoj događaja u Egiptu sa velikom zabrinutošću", poručila je Eštonova u saopštenju, dodajući da "vojska mora da prihvati i poštuje ustavni autoritet civilne vlasti".\nOna je, takođe, istakla "značaj održavnja demokratskih izbora u najkraćem mogućem roku" i pozvala na dijalog između svih političkih grupa koje se zalažu za demokratiju.\n"EU apeluje na privremene vlasti da učine sve što je u njihovoj moći da ne bude politički motivisanih hapšenja i drugih oblika zlostavljanja", rekla je Eštonova, ističući da "svi politički pritvorenici moraju biti oslobođeni, a krivični slučajevi brzo preispitani na transparentan način", prenosi AFP.\nPrvi egipatski demokratski izabrani predsjednik Mohamed Morsi svrgnut je u vojnom puču 3. jula, nakon što su milioni ljudi izašli na ulice pozivajući ga da podnese ostavku.\nPoslije toga je Morsijev pokret Muslimanska braća organizovao demonstracije protiv njegovog svrgavanja i pozvao na "pobunu", optuživši vojsku i policiju da su u ponedjeljak, za vrijeme jutarnje molitve, "izvršili pokolj" nad njegovim pristlaicama, kada su ubili 51 osobu.\nMorsi se nije pojavio u javnosti od kada je svrgnut, ali privremeni egipatski lideri kažu da ga drže na "bezbjednom mjestu, zbog njegove bezbjednosti", iako su SAD i Njemačka tražile da bude oslobođen.\nAmerički podsekretar Bil Berns dolazi danas u posjetu Kairu, gdje će razgovarati sa liderima prelazne vlade. On je prvi američki visoki zvaničnik koji dolazi u Egipat od Morsijevog svrgavanja. Stejt department je saopštio da će Berns doći u posjetu Egiptu sa zadatakom da prenese američku podršku egipatskom narodu.\nEl Baradej položio zakletvu kao potpredsjednik Egipta\nMohamed El Baradej, jedan od istaknutih vođa egipatske opozicije, danas je u Kairu položio zakletvu kao potpredsjednik države.\nKako javlja državna novinska agencija MENA, El Baradej će u privremenoj vladi kao potpredsjednik države biti zadužen za međunarodne odnose.\nEl Baradej je dugo bio šef Međunarodne agencije za atomsku energiju (IAEA), a potom je postao istaknuti opozicioni političar u Egiptu.\nVeliki dio egipatske opozicije koji čine sekularni muslimani, hrišćani i ateisti tražio je odlazak islamistički orijentisanog predsjednika države Mohameda Morsija, i nedavno je sazvao masovne demonstracije kako bi se Morsi prinudio na ostavku. Umiješala se egipatska vojska, koja je Morsiju prvo postavila ultimatum da nađe zajednički jezik sa opozicijom, a poslije isteka roka od 48 sati zbacila ga je sa vlasti i pritvorila ga.\nEgipatsko predsjedništvo odustalo je od prvobitne namjere da Baradeja imenuje za novog premijera nakon što se tome usprotivila salafistička stranka Nur.\nEl-Baradej se vratio u Egipat 2010, nakon što je odslužio dva mandata kao šef UN-ove Međunarodne agencije za atomsku energiju (IAEA). Nakon povratka u zemlju bio je dio kampanje za promjene i postao glavni oponent tadašnjeg predsjednika Hosnija Mubaraka, koji je bio na čelu Egipta od 1981.\nOdbio je da učestvuje na izborima nakon svrgavanja Mubaraka tvrdeći da je potrebno prvo donijeti novi ustav, a potom organizovati izbore. On je predvodio opoziciju protiv Muslimanske braće od izbora za predsjednika bivšeg zvaničnika te organizacije Muhameda Mursija u junu 2012.\nAustrija: počelo masovno testiranje na KOVID-19 da bi se izbjeglo novo zatvaranje\nU Hrvatskoj preminulo 68 osoba, skoro četiri hiljade novooboljelih\nporuka predsjednika evropskog savjeta\nMišel: EU spremna na sankcije zbog ponašanja Turske\n04.12. 10:29 h\t7768\nNajdirljiviji prizori iz pandemije 2020.\nKako je kovid preokrenuo život\n04.12. 08:10 h\t6950\nPočinje vakcinacija ugroženih kategorija stanovništva u Moskvi\n03.12. 21:14 h\t5751\ntakva povelja trebalo bi da uđe u okvire Svjetske zdravstvene organizacije\nMišel predložio UN međunarodnu povelju o pandemijama - kako ih predvidjeti\n03.12. 21:32 h\t5463\nkako je utvrđen režim doziranja\nZa AstraZeneku greška, za Oksford promišljena odluka\n04.12. 08:23 h\t4845\nda dokažu da je vakcina bezbjedna\nObama, Buš i Klinton će se vakcinisati pred kamerama\n03.12. 17:51 h\t9\n04.12. 09:52 h\t5\nda budu primjer drugim zemljama\nBajden: Trampovo prisustvo na inauguraciji važno za SAD\n04.12. 08:15 h\t4\noko sto vojnika vodi se kao nestalo\nU Nagorno-Karabahu poginula 2.783 azerbejdžanska vojnika\n03.12. 16:36 h\t3


Republika / GRBIĆ UOČI MEČA ODLUKE: Moramo da pokažemo zube!\nponedeljak, 17. 9. 2018.| 17:58\nSelektor odbojkaške reprezentacije Srbije Nikola Grbić rekao je da našu selekciju čeka jako težak meč, ali proslavljeni as zna kako da motiviše svoje momke pred možda i najbitniji duel u dosadašnjem toku Svetskog prvenstva.\n- Ako te demorališu, onda te zgaze. A, ako im pokažeš zube i da se ne bojiš i non stop ih napadaš, apsolutno imaš šanse da igramo sa njima. Recept je samo poen po poen i da bude neizvesno do kraja seta, a oni u tim situacijama mogu da greše. Ako se odvoje tri-četiri poena, postaje jako teško - rekao je Grbić uoči susreta.\nSelektor ne krije da će recept za pobedu pokušati da iskoriste od Amerikanaca.\n- Apsolutno smo znali da je SAD i Rusija ekipe za medalju. Ono što je Amerika uradila je jedini pravi recept da se igra protiv ovakve Rusije, a to je da se napada iz svih oružja, a pogotovo na ličnom planu, ne vređanjem ispod mreže, već da budeš agresivan i da te baš briga da li će oni igrati fenomenalno - kazao je Grbić.\nNa njegove reči nadovezao se reprezentativac Marko Podraščanin.\n- Trudimo se da dižemo nivo igre iz utakmice u utakmicu, ali možemo još mnogo bolje. Igraćemo protiv ozbiljne, možda trenutno najbolje ekipe na svetu - rekao je Podraščanin.\nUtakmica izmedju Srbije i Rusije igraće se u utorak od 20.30.\nNAŠI ODBOJKAŠI UHVATILI PRAVI RITAM: Pala i Austalija, kreće borba za drugo mesto!\nSELEKTOR GRBIĆ NAKON POBEDE: Stegnuto, uplašeno...\nOdbojka Odbojkaška reprezentacija Srbije OSS Nikola Grbić Italija Svetsko prvenstvo u odbojci Bari


posted on Aug. 25, 2011 at 9:59 am\nNova sedišta omogućavaju znatno više prostora\nKonverzija flote za duge letove u zimu 2012/2013.\nAvio kompanija Austrian Airlines, u cilju poboljšanja kvaliteta usluge, uštede goriva, zaštite životne sredine i smanjenja troškova, modernizovala je čak 32 aviona tipa Airbus A320 i Boing 737, i to inovativnim kabinskim nameštajem i novim savremenim kožnim sedištima. U julu 2011. Austrian Airlines je modernizovao 21 avion iz A320 porodice. Od tada je završeno i kompletno preuređenje enterijera još 11 letelica tipa Boing 737. Modernizovanje će se nastaviti u prvoj polovini 2012. godine na avionima A320 kojima je Austrian Airlines ove godine uvećao svoju flotu.\nKljučni element u novoj kabini je u potpunosti redizajnirano i unapređeno sedište napravljeno od novih, veoma laganih materijala. Inovativna konstrukcija sedišta omogućava putnicima do 10 cm više prostora za noge i kolena, u zavisnosti od tipa aviona. Novo sedište, prekriveno najkvalitetnijom kožom, zauzima manje prostora, što znači da se u proseku, po avionu, može ugraditi skoro 5 sedišta više. Takođe, novo sedište je jednostavnije i 3-5 kg lakše od prethodnog, što omogućava Austrian Airlinesu da smanji ukupnu težinu aviona, a to utiče i na smanjenje potrošnje kerozina i doprinosi zaštiti životne sredine.\nBoja novog dizajna razlikuje se jasno od prethodnog imidža kompanije: sedišta i tepisi će od sada biti u elegantnoj sivoj, sa istaknutim detaljima u tipičnoj Austrian crvenoj boji.\nPredstojeći korak je na zimu 2012/2013. godine kada Austrian Airlines planira redizajn enterijera kabina u letelicama za duge letove. Kompanija će tada unaprediti i 10 letelica tipa Boing 777 i njihov enterijer će dobiti unapređen optički izgled i biće prilagođen koloritnom konceptu nove evropske kabine.\nAustrian Airlines je najveća austrijska avio kompanja koja nudi vezu do preko 130 destinacija širom sveta. Putnicima iz Beograda na raspolaganju je čak 31 let za Beč svake nedelje, koje zajedno nude JAT Airways i Austrian Airlines. Centar kompanije nalazi se u na bečkom aerodromu sa idealnom pozicijom između Istoka i Zapada. Pošto slete u Beč, pred putnicima se nalazi najveća evropska mreža letova, sve sa jednog mesta: Austrian Airlines, naime, nudi letove za više od 100 destinacija u Evropi, kao i dugih letova do Astana, Tokija, Pekinga, Bangkoka, Delhija, Dubaija, Mombaja, Njujorka, Vašingtona i Toronta.\nKratko vreme vezanih letova je samo 25 minuta, tako da putnici i njihov prtljag vrlo jednostavno i bez žurbe nastavljaju putovanje, i time u mnogome štede vreme.\nTags:A320Airbus A320Austrian AirlinesBoing 737\n25. August 2011 at 12:08\nХм, хм, да биће стрпано више путника на исти простор, а неће сваки путник добити више простора. Већ сам видео ова седишта у Луфтхансиним авионима, осим што изгледа да има више редова истих којима се наслон уопште не спушта због разних техничких немогућности („излаз је три реда испред“), нама који смо преко 190см то ништа не значи док ту разлику не оставе између седишта.


Robert de Niro će snimiti film u Rimu\nOskarovac Robert de Niro igraće u trećem filmu serijala "Ljubavni priručnik" režisera Giovanni-ja Veronesi-ja. U jednoj od četiri priče koje će sadržati film, De Niro će tumačiti razvedenog američkog profesora koji živi u Rimu, a ulogu će delimično snimiti i na italijanskom jeziku.\nOprah za jednu sezonu zaradi 315 miliona dolara!\nNajpoznatiji američki magazin koji prati televizijski program "TV Guide" objavio je listu najplaćenijih TV lica u Americi. Ubedljivo prvo mesto je zauzela Oprah Winfrey. Voditeljka za jednu sezonu svog tok-šou programa "Oprah Winfrey show" zaradi čak 315 miliona dolara.\n1 ... 277 278 279 ... 295


Ko sam ja ... Archives | INterpress\nHomeKo sam ja …\n28 јануара, 2021 28 јануара, 2021 Aktuelno Ko sam ja ...\nLokalitet Kraku lu Jordan nalazi se u živopisnoj prirodi, na malom uzvišenju iznad ušća bistre Brodičke reke u Pek u podnožju severoistočnih obronaka Homoljskih planina. Predstavlja jedan od najvećih metalurških centara Rimskog Carstva na području istočne Srbije. Eksploatacija metalne rude …\n11 августа, 2020 24 јануара, 2020 Ko sam ja ... tradicija\nU severoistčnoj Srbiji, u zaleđu Dunava i Đerdapa prostire se oblast Zvižd, od davnina poznat rudarski kraj ponajviše bogat zlatom u čijem središtu u prostranoj Zviškoj kotlini okruženoj planinskim vencima Homoljskih i Zviških planina i masivom Severnog Kučaja na obali …\n14 марта, 2021 5 децембра, 2019 Ko sam ja ...\n“Društvo nam je siromašno. Kultura nije uvek skupa, ali ako nemate zadovoljene egzistencijalne potrebe, teško je stvoriti potrebu za kulturom.“ Radmila Stanković govori o svojoj novinarskoj karijeri, dužnostima i odgovornostima koji ovaj posao sa sobom nosi i stvarima koje upotpunjuju …\n26 марта, 2021 5 децембра, 2019 Blog Ko sam ja ...\nGlavni elementi ovog sajta su emocija i motivacija sa mojom željom da prenesem informaciju široj publici o umetničkim vrednostima pisane reči i drugih umetnosti edukativnog karaktera. Potrebno je prepoznati i izdvojiti emociju koja motiviše kako moje sagovornike , tako čitaoce …